**ตัวอย่างข้อกำหนดว่าด้วยสิทธิและหน้าที่ของผู้ออกหุ้นกู้และผู้ถือหุ้นกู้**

**วัตถุประสงค์ในการจัดทำ**

ข้อกำหนดว่าด้วยสิทธิและหน้าที่ของผู้ออกหุ้นกู้และผู้ถือหุ้นกู้ (“ข้อกำหนดสิทธิ”) เป็นเอกสารสำคัญ  
ที่จะใช้บังคับในการชำระหนี้ตามหุ้นกู้ การกำหนดเงื่อนไขผูกพันระหว่างผู้ออกหุ้นกู้และผู้ถือหุ้นกู้ โดยในการออกและเสนอขายหุ้นกู้ต่อประชาชนเป็นการทั่วไป หรือต่อบุคคลในวงจำกัด จะต้องจัดให้มีข้อกำหนดสิทธิที่มีรายการและสาระสำคัญให้เป็นไปตามแนวทางของข้อกำหนดสิทธิที่สำนักงานคณะกรรมการกำกับหลักทรัพย์และตลาดหลักทรัพย์ (“สำนักงาน ก.ล.ต.”) ประกาศกำหนด โดยสำนักงาน ก.ล.ต. ได้ประกาศใช้ตัวอย่างข้อกำหนดสิทธิมาตั้งแต่ปี พ.ศ. 2545 ซึ่งที่ผ่านมามีการปรับปรุงให้สอดคล้องกับสถานการณ์ขณะนั้น โดยปัจจุบันได้มีการปรับปรุงด้านหลักเกณฑ์ รวมทั้งหลักปฏิบัติต่าง ๆ ของผู้ออกหุ้นกู้และผู้แทนผู้ถือหุ้นกู้ เช่น การปรับปรุงประกาศเกี่ยวกับการออกและเสนอขายตราสารหนี้ และการจัดทำตัวอย่างสัญญาแต่งตั้งผู้แทนผู้ถือหุ้นกู้ เป็นต้น ดังนั้น เพื่อเป็นการอำนวยความสะดวกในการปฏิบัติตามหลักเกณฑ์ที่เปลี่ยนไปข้างต้นในการจัดทำข้อกำหนดสิทธิของผู้ออกหุ้นกู้ สำนักงาน ก.ล.ต. จึงได้ปรับปรุงตัวอย่างข้อกำหนดสิทธิ ฉบับปรับปรุงครั้งที่ 4 ตามเอกสารที่แนบมานี้

**การใช้ตัวอย่างข้อกำหนดสิทธิ**

ผู้ออกหุ้นกู้สามารถเลือกใช้ตัวอย่างข้อกำหนดสิทธิฉบับนี้เป็นแนวทางในการจัดทำร่างข้อกำหนดสิทธิ ที่ยื่นต่อสำนักงาน ก.ล.ต. ได้ตั้งแต่วันที่ 1 เมษายน 2568 โดยสามารถกำหนดลักษณะเฉพาะของหุ้นกู้เพิ่มเติมตามความเหมาะสมของการออกหุ้นกู้นั้น ๆ ทั้งนี้ ในการยื่นคำขออนุญาตต่อสำนักงาน ก.ล.ต. หากผู้ออกหุ้นกู้ประสงค์จะแก้ไขเปลี่ยนแปลงสาระสำคัญของร่างข้อกำหนดสิทธิให้แตกต่างจากตัวอย่างข้อกำหนดสิทธิข้างต้น ซึ่งอาจกระทบต่อการคุ้มครองสิทธิของผู้ถือหุ้นกู้ ผู้ออกหุ้นกู้ควรแสดงความแตกต่างดังกล่าวให้ชัดเจน พร้อมทั้งอธิบายเหตุผลเพื่อประกอบการพิจารณาของสำนักงาน ก.ล.ต. และเผยแพร่เป็นเอกสารแนบ แบบแสดงรายการข้อมูลการเสนอขายตราสารหนี้ด้วย อย่างไรก็ดี ในกรณีที่ผู้ออกหุ้นกู้ไม่ประสงค์จะใช้ตัวอย่างข้อกำหนดสิทธินี้เป็นแนวทางในการจัดทำร่างข้อกำหนดสิทธิที่ยื่นต่อสำนักงาน ก.ล.ต. ผู้ออกหุ้นกู้ ควรตรวจสอบความถูกต้อง ครบถ้วนของข้อมูลในร่างข้อกำหนดสิทธิ โดยจะต้องมีความชัดเจนและเป็นธรรม

**ผู้จัดทำตัวอย่างข้อกำหนดสิทธิ**

ในการจัดทำตัวอย่างข้อกำหนดสิทธิฉบับปรับปรุงครั้งที่ 4 นี้ สำนักงาน ก.ล.ต. ได้รับความอนุเคราะห์จากสมาคมตลาดตราสารหนี้ไทยในการดำเนินการปรับปรุง และรับฟังความคิดเห็นจากผู้มีส่วนเกี่ยวข้อง ในการออกและเสนอขายตราสารหนี้ ได้แก่ ธนาคารพาณิชย์และบริษัทหลักทรัพย์ ในฐานะผู้แทนผู้ถือหุ้นกู้ และ/หรือ นายทะเบียน และ/หรือ ผู้จัดการการจัดจำหน่าย ที่ปรึกษากฎหมาย ผู้ออกหุ้นกู้ สมาคมที่เกี่ยวเนื่องกับธุรกิจหลักทรัพย์ และผู้ลงทุนรายย่อย สำนักงาน ก.ล.ต. จึงขอขอบพระคุณผู้มีส่วนร่วมในการปรับปรุงตัวอย่างข้อกำหนดสิทธิดังกล่าวมา ณ โอกาสนี้ และหวังเป็นอย่างยิ่งว่า ตัวอย่างข้อกำหนดสิทธิฉบับนี้จะเป็นประโยชน์ ต่อผู้เกี่ยวข้องในตลาดตราสารหนี้ ทั้งในด้านผู้จัดทำข้อกำหนดสิทธิ และผู้ใช้ข้อกำหนดสิทธิ

สำนักงานคณะกรรมการกำกับหลักทรัพย์และตลาดหลักทรัพย์

27 ธันวาคม 2567

**ตัวอย่าง[[1]](#footnote-2)**

**ข้อกำหนดว่าด้วยสิทธิและหน้าที่ของผู้ออกหุ้นกู้และผู้ถือหุ้นกู้[[2]](#footnote-3)**

**[ระบุชื่อของหุ้นกู้]**[[3]](#footnote-4)

[“ชื่อของหุ้นกู้”] (“หุ้นกู้”) ออกโดย [ชื่อของผู้ออกหุ้นกู้] (“ผู้ออกหุ้นกู้”) ตามมติ [ที่ประชุมผู้ถือหุ้น / ที่ประชุมคณะกรรมการ][[4]](#footnote-5) ของผู้ออกหุ้นกู้เมื่อ [วันที่ / เดือน / พ.ศ.] และมี [ชื่อของผู้แทนผู้ถือหุ้นกู้] เป็นผู้แทนผู้ถือหุ้นกู้ ผู้ถือหุ้นกู้จะได้รับสิทธิในหุ้นกู้ตามที่ได้กำหนดไว้ในข้อกำหนดสิทธิ โดยผู้ออกหุ้นกู้และผู้ถือหุ้นกู้จะต้องผูกพันตามข้อกำหนดสิทธิทุกประการ และให้ถือว่าผู้ถือหุ้นกู้ได้รับทราบและเข้าใจข้อกำหนดต่าง ๆ ในข้อกำหนดสิทธิเป็นอย่างดีแล้ว รวมทั้งได้ให้ความเห็นชอบกับการแต่งตั้งผู้แทนผู้ถือหุ้นกู้และข้อกำหนดต่าง ๆ ในสัญญาแต่งตั้งผู้แทนผู้ถือหุ้นกู้ด้วย ทั้งนี้ ผู้ออกหุ้นกู้จะจัดให้มีการเก็บรักษาสำเนาข้อกำหนดสิทธิ สำเนาสัญญาแต่งตั้งผู้แทนผู้ถือหุ้นกู้ สำเนาสัญญาแต่งตั้งนายทะเบียนหุ้นกู้ รวมถึงสัญญาอื่นๆ ที่เกี่ยวข้อง**[[5]](#footnote-6)** ไว้ ณ สำนักงานใหญ่ ของผู้แทนผู้ถือหุ้นกู้ เพื่อให้ผู้ถือหุ้นกู้ขอตรวจสอบสำเนาข้อกำหนดสิทธิและสัญญาต่าง ๆ ดังกล่าวได้ในวันและเวลาทำการของผู้แทนผู้ถือหุ้นกู้

1. **คำจำกัดความ**

คำและข้อความต่าง ๆ ที่ใช้อยู่ในข้อกำหนดสิทธิให้มีความหมายดังต่อไปนี้**[[6]](#footnote-7)**

|  |  |  |
| --- | --- | --- |
| ““**ข้อกำหนดสิทธิ**” | หมายถึง ข้อกำหนดว่าด้วยสิทธิและหน้าที่ของผู้ออกหุ้นกู้และผู้ถือหุ้นกู้สำหรับหุ้นกู้ (และที่แก้ไขเพิ่มเติม หากมี) | |
| “**นายทะเบียนหุ้นกู้**”  “**บริษัทย่อย**”[[7]](#footnote-8) | | หมายถึง [ชื่อนายทะเบียนหุ้นกู้] หรือผู้ที่ได้รับแต่งตั้ง โดยชอบ ให้ทำหน้าที่เป็นนายทะเบียนหุ้นกู้แทนบริษัทย่อยตามประกาศคณะกรรมการกำกับหลักทรัพย์และตลาดหลักทรัพย์ว่าด้วยการกำหนดบทนิยามในประกาศเกี่ยวกับการออกและเสนอขายตราสารหนี้ทุกประเภท |
| **“ใบอนุญาต”** | | ให้มีความหมายตามที่นิยามไว้ในข้อ 7.2 (ง) | |
| **“ผลกระทบในทางลบอย่างร้ายแรง”** | | หมายถึง ผลกระทบในทางลบอย่างร้ายแรงต่อกิจการ การดำเนินธุรกิจ ทรัพย์สิน สถานะ (ไม่ว่าทางการเงินหรือ โดยประการอื่น) หรือแผนทางธุรกิจของผู้ออกหุ้นกู้ ซึ่งเป็นการพิจารณาผลกระทบจากเหตุการณ์ใดเหตุการณ์หนึ่งหรือหลายเหตุการณ์รวมกัน ซึ่งส่งผลกระทบในทางลบ อย่างร้ายแรงต่อความสามารถในการชำระหนี้ตามหุ้นกู้ หรือการปฏิบัติตามข้อกำหนดสิทธิของผู้ออกหุ้นกู้ ทั้งนี้ ตามการใช้ดุลยพินิจอันสมควร เป็นธรรม และสมเหตุสมผลของผู้แทนผู้ถือหุ้นกู้ | |
| [“**ผู้ค้ำประกัน**” | | หมายถึง ชื่อผู้ค้ำประกัน] | |
| “**ผู้ถือหุ้นกู้**” | | หมายถึง ผู้ทรงสิทธิในหุ้นกู้แต่ละจำนวนตามข้อ 3.3 | |
| “**ผู้แทนผู้ถือหุ้นกู้**” | | หมายถึง [ชื่อผู้แทนผู้ถือหุ้นกู้] หรือผู้ที่ได้รับแต่งตั้งโดยชอบ ให้ทำหน้าที่เป็นผู้แทนผู้ถือหุ้นกู้แทน | |
| “**ผู้ออกหุ้นกู้**” | | หมายถึง [ชื่อผู้ออกหุ้นกู้] | |
| “**วันครบกำหนดไถ่ถอนหุ้นกู้**” | | หมายถึง [วันที่ / เดือน / พ.ศ.] | |
| “**วันกำหนดชำระดอกเบี้ย**”**[[8]](#footnote-9)** | | หมายถึง [ระบุวันที่และเดือนที่กำหนดให้ทำการชำระดอกเบี้ยของแต่ละปีตลอดอายุของหุ้นกู้] | |
| [**“วันกำหนดอัตราดอกเบี้ย”**[[9]](#footnote-10) | | หมายถึง วันที่มีการกำหนดอัตราดอกเบี้ยหุ้นกู้สำหรับแต่ละงวดดอกเบี้ย ตาม[อัตราดอกเบี้ยที่ใช้อ้างอิงและส่วนต่าง (spread)] ซึ่งคำนวณตามวิธีการและเงื่อนไขที่ระบุในข้อ [●] ซึ่งได้แก่ [วันทำการที่ [•] ล่วงหน้าก่อนวันเริ่มต้นคำนวณดอกเบี้ย]] | |
| “**วันทำการ**” | | หมายถึง วันที่ธนาคารพาณิชย์โดยทั่วไปเปิดทำการในกรุงเทพมหานคร ซึ่งมิใช่วันเสาร์หรือวันอาทิตย์ หรือวันที่ธนาคารแห่งประเทศไทยประกาศให้เป็นวันหยุดทำการของธนาคารพาณิชย์ | |
| [**“วันเริ่มต้นคำนวณดอกเบี้ย”**[[10]](#footnote-11) | | หมายถึง วันที่สิทธิในการได้รับดอกเบี้ยของผู้ถือหุ้นกู้ เริ่มต้นขึ้นและคำนวณสะสมไปจนถึงวันกำหนดชำระดอกเบี้ย] | |
| “**วันออกหุ้นกู้**” | | หมายถึง [วันที่ / เดือน / พ.ศ.] | |
| **“สมุดทะเบียนผู้ถือหุ้นกู้”** | | หมายถึง สมุดทะเบียนหรือแหล่งข้อมูลทางทะเบียน ซึ่งบันทึกรายละเอียดเกี่ยวกับหุ้นกู้และผู้ถือหุ้นกู้ เช่น ชื่อและ ที่อยู่ของผู้ถือหุ้นกู้ การโอน การจำนำ การอายัด การออก ใบหุ้นกู้ใหม่และรายการอื่น ๆ ที่เกี่ยวข้องกับหุ้นกู้ไว้ตามหลักเกณฑ์ที่กำหนดในกฎหมายว่าด้วยหลักทรัพย์และตลาดหลักทรัพย์ ประกาศคณะกรรมการกำกับหลักทรัพย์และตลาดหลักทรัพย์ ประกาศคณะกรรมการกำกับตลาดทุน หรือประกาศสำนักงานคณะกรรมการกำกับหลักทรัพย์และตลาดหลักทรัพย์ที่เกี่ยวข้อง | |
| [**“สัญญาค้ำประกัน”** | | หมายถึง สัญญาค้ำประกันลงวันที่ [•] ระหว่างผู้ออกหุ้นกู้ กับผู้ค้ำประกัน ซึ่งมีสาระสำคัญตามที่ระบุในเอกสารหมายเลข [•] แนบท้ายข้อกำหนดสิทธิ] | |
| “**สัญญาแต่งตั้งนายทะเบียนหุ้นกู้**” | | หมายถึง สัญญาแต่งตั้งนายทะเบียนหุ้นกู้ ลงวันที่ [•] ระหว่างผู้ออกหุ้นกู้ กับ นายทะเบียนหุ้นกู้ หรือสัญญาแต่งตั้ง  นายทะเบียนหุ้นกู้รายใหม่เพื่อทำหน้าที่แทน (ถ้ามี) | |
| “**สัญญาแต่งตั้งผู้แทนผู้ถือหุ้นกู้**” | | หมายถึง สัญญาแต่งตั้งผู้แทนผู้ถือหุ้นกู้ลงวันที่ [•] ระหว่างผู้ออกหุ้นกู้กับผู้แทนผู้ถือหุ้นกู้ หรือสัญญาแต่งตั้งผู้แทนผู้ถือหุ้นกู้รายใหม่เพื่อทำหน้าที่แทน (ถ้ามี) | |
| [“**สัญญาหลักประกัน**” | | หมายถึง สัญญาก่อภาระหลักประกันในทรัพย์สินในลักษณะ ต่าง ๆ กัน ตามรายละเอียดสัญญาหลักประกันและทรัพย์สิน ที่เป็นประกันตามที่ระบุไว้ในเอกสารหมายเลข [•] แนบท้ายข้อกำหนดสิทธิ ซึ่งผู้ออกหุ้นกู้ทำไว้กับผู้แทนผู้ถือหุ้นกู้] | |
| **“สำนักงาน ก.ล.ต.”** | | หมายถึง สำนักงานคณะกรรมการกำกับหลักทรัพย์และ ตลาดหลักทรัพย์ | |
| **“สิทธิในหุ้นกู้”** | | หมายถึง สิทธิทั้งปวงในหุ้นกู้อันรวมถึง (แต่ไม่จำกัดเฉพาะ)สิทธิในการได้รับชำระเงินต้นและดอกเบี้ยหุ้นกู้ และสิทธิ ในการเข้าร่วมประชุมและออกเสียงลงคะแนนในที่ประชุม ผู้ถือหุ้นกู้ | |
| [**“ศูนย์รับฝากหลักทรัพย์”**  “**หนี้ทางการเงิน**” (**Financial Indebtedness**) | | หมายถึง บริษัท ศูนย์รับฝากหลักทรัพย์ (ประเทศไทย) จำกัด หรือบุคคลอื่นที่ดำเนินกิจการรับฝากทรัพย์ได้ตามกฎหมาย ซึ่งเข้ารับทำหน้าที่แทน]  หมายถึง หนี้ใด ๆ ของผู้ออกหุ้นกู้ (ไม่ว่าจะเป็นหนี้ชั้นต้น หรือหนี้อุปกรณ์ที่เกิดจากการเข้าค้ำประกัน) ซึ่งเป็นหนี้ ที่ก่อขึ้นเพื่อหรือเกี่ยวข้องกับการกู้ยืมเงิน (ไม่ว่าจะเป็นหนี้ ที่มีอยู่ในปัจจุบันหรือที่จะก่อขึ้นในอนาคต ทั้งที่เป็นหนี้ ที่เกิดขึ้นจริงแล้วหรือเป็นหนี้ที่ยังไม่แน่นอน ซึ่งอาจจะเกิดขึ้นในอนาคต (contingent liability)) รวมถึง (แต่ไม่จำกัดเฉพาะ) หนี้ภายใต้ตั๋วเงิน หุ้นกู้ หรือตราสารหนี้ประเภทอื่น ๆ หนี้ภายใต้สัญญาค้ำประกันเงินกู้หรือสัญญาอื่นใดในทำนองเดียวกัน หนี้ภายใต้สัญญากู้ยืมเงินหรือสัญญาให้สินเชื่อ หรือหนี้ภายใต้ธุรกรรมอื่น ๆ ที่มีผลในเชิงพาณิชย์เช่นเดียวกับ การกู้ยืมเงิน แต่ทั้งนี้ไม่รวมถึงหนี้ภายใต้หุ้นกู้นี้ และหนี้ในทางการค้า (trade payment debt) | |
| “**หุ้นกู้**”  **“เหตุการณ์ที่อาจกลายเป็นเหตุผิดนัด”** | | หมายถึง [ชื่อของหุ้นกู้]  หมายถึง เหตุการณ์ที่จะกลายเป็นเหตุผิดนัด หากผู้ออกหุ้นกู้ ไม่สามารถแก้ไขเหตุการณ์ที่เกิดขึ้นได้ภายในระยะเวลา ที่กำหนด หรือตามเงื่อนไขที่ผ่อนผันให้ ตามข้อ 12.1 | |
| **“เหตุผิดนัด”** | | หมายถึง เหตุการณ์ใดเหตุการณ์หนึ่งที่ถือเป็นเหตุผิดนัดตามที่กำหนดไว้ในข้อ 12.1 | |
| **"อัตราดอกเบี้ยผิดนัด"** | | หมายถึง [ระบุอัตราดอกเบี้ยผิดนัด] | |

**2. ชนิดของหุ้นกู้ มูลค่าที่ตราไว้ อัตราดอกเบี้ย และอายุของหุ้นกู้**

2.1 หุ้นกู้เป็นหุ้นกู้ชนิดระบุชื่อผู้ถือ**[[11]](#footnote-12)** มีอัตราดอกเบี้ย [•] อายุ [•] ปี นับจากวันออกหุ้นกู้และ [มี/ไม่มีหลักประกัน [และผู้ออกหุ้นกู้ไม่มีสิทธิไถ่ถอนหุ้นกู้ก่อนวันครบกำหนดไถ่ถอนหุ้นกู้][[12]](#footnote-13)

2.2 ในวันออกหุ้นกู้ หุ้นกู้มีจำนวนทั้งหมด [•] หน่วย มีมูลค่าที่ตราไว้หน่วยละ [•] บาท คิดเป็นมูลค่า รวมหุ้นกู้ [•] บาท

**3. ใบหุ้นกู้ สมุดทะเบียนผู้ถือหุ้นกู้ และผู้ทรงสิทธิในหุ้นกู้[[13]](#footnote-14)**

3.1 นายทะเบียนหุ้นกู้มีหน้าที่ตามสัญญาแต่งตั้งนายทะเบียนหุ้นกู้ที่จะต้องออกและส่งมอบใบหุ้นกู้ ตามแบบที่กำหนดไว้ในเอกสารหมายเลข [•] แนบท้ายข้อกำหนดสิทธิให้แก่ผู้ถือหุ้นกู้ทุกราย โดยในส่วนของหุ้นกู้ที่ฝากไว้กับศูนย์รับฝากหลักทรัพย์นั้น นายทะเบียนหุ้นกู้จะต้องลงชื่อศูนย์รับฝากหลักทรัพย์เป็นผู้ถือหุ้นกู้แทนในสมุดทะเบียนผู้ถือหุ้นกู้ โดยนายทะเบียนหุ้นกู้จะออกใบหุ้นกู้หรือออกใบรับเพื่อใช้แทนใบหุ้นกู้ตามแบบที่นายทะเบียนหุ้นกู้กำหนดให้แก่ศูนย์รับฝากหลักทรัพย์ (หากได้รับการร้องขอจากศูนย์รับฝากหลักทรัพย์)

3.2 นายทะเบียนหุ้นกู้มีหน้าที่ตามสัญญาแต่งตั้งนายทะเบียนหุ้นกู้ที่จะต้องจัดทำและเก็บรักษา สมุดทะเบียนผู้ถือหุ้นกู้ไว้จนกว่าหุ้นกู้ทั้งหมดจะได้รับการไถ่ถอน

3.3 (ก) ผู้ทรงสิทธิในหุ้นกู้กรณีที่มิได้ฝากหุ้นกู้ไว้กับศูนย์รับฝากหลักทรัพย์ สิทธิในหุ้นกู้จะตกได้แก่บุคคล ที่ปรากฏชื่อเป็นผู้ถือหุ้นกู้จำนวนดังกล่าวอยู่ในสมุดทะเบียนผู้ถือหุ้นกู้ เมื่อสิ้นเวลาทำการของนายทะเบียนหุ้นกู้ในวันทำการก่อนหน้าวันแรกของการปิดสมุดทะเบียนพักการโอนหุ้นกู้ หรือ วันอื่นใดตามที่กำหนดไว้เป็น กรณีเฉพาะตามข้อกำหนดสิทธิ (แล้วแต่กรณี) เว้นแต่จะได้มีการโอนหุ้นกู้ ซึ่งสามารถใช้ยันกับผู้ออกหุ้นกู้ได้ตามข้อ 4.1 (ก) เกิดขึ้นแล้วในวันต่าง ๆ ที่เกี่ยวข้องข้างต้น ซึ่งสิทธิในหุ้นกู้จะตกได้แก่ผู้รับโอนหุ้นกู้

(ข) ผู้ทรงสิทธิในหุ้นกู้กรณีที่ศูนย์รับฝากหลักทรัพย์เป็นผู้ถือหุ้นกู้แทน สิทธิในหุ้นกู้จะตกได้แก่บุคคล ที่นายทะเบียนหุ้นกู้ได้รับแจ้งเป็นหนังสือจากศูนย์รับฝากหลักทรัพย์ว่าเป็นผู้ทรงสิทธิในหุ้นกู้จำนวนดังกล่าว ที่ลงทะเบียนในสมุดทะเบียนผู้ถือหุ้นกู้ไว้ในชื่อของศูนย์รับฝากหลักทรัพย์ เมื่อสิ้นเวลาทำการของศูนย์รับฝากหลักทรัพย์ในวันทำการ ก่อนหน้าวันแรกของการปิดสมุดทะเบียนพักการโอนหุ้นกู้ หรือวันอื่นใดตามที่กำหนดไว้เป็นกรณีเฉพาะตามข้อกำหนดสิทธิ (แล้วแต่กรณี) เว้นแต่จะมีการคัดค้านโดยชอบตามกฎหมาย

3.4 เมื่อศูนย์รับฝากหลักทรัพย์แจ้งต่อผู้ออกหุ้นกู้ และ/หรือนายทะเบียนหุ้นกู้ นายทะเบียนหุ้นกู้มีหน้าที่ตามสัญญาแต่งตั้งนายทะเบียนหุ้นกู้ที่จะต้องออกใบหุ้นกู้ให้แก่ผู้ทรงสิทธิในหุ้นกู้ที่ฝากหุ้นกู้ไว้กับศูนย์รับฝากหลักทรัพย์และลงทะเบียนให้ผู้ทรงสิทธิในหุ้นกู้รายดังกล่าวเป็นผู้ถือหุ้นกู้ในสมุดทะเบียนผู้ถือหุ้นกู้ตามจำนวนที่ได้รับแจ้งจากศูนย์รับฝากหลักทรัพย์ ทั้งนี้ เมื่อได้มีการออกใบหุ้นกู้และลงทะเบียนดังกล่าวแล้ว นายทะเบียนหุ้นกู้จะแก้ไขจำนวนรวมของหุ้นกู้ที่ลงทะเบียนในสมุดทะเบียน ผู้ถือหุ้นกู้ไว้ในชื่อของศูนย์รับฝากหลักทรัพย์ โดยหักจำนวนหุ้นกู้ที่ได้แยกไปลงทะเบียนไว้ในชื่อของผู้ทรงสิทธิในหุ้นกู้ออก ส่วนจำนวนรวม ของหุ้นกู้ที่ปรากฏในใบหุ้นกู้หรือใบรับ เพื่อใช้แทนใบหุ้นกู้ที่ออกให้แก่ศูนย์รับฝากหลักทรัพย์ (ถ้ามี) นั้น หากนายทะเบียนไม่ได้ทำการแก้ไข (ไม่ว่าด้วยเหตุใดก็ตาม) ให้ถือว่ามีจำนวนลดลงตามจำนวนของหุ้นกู้ ที่ได้แยกไปออกใบหุ้นและลงทะเบียนไว้ในชื่อของผู้ทรงสิทธิในหุ้นกู้ดังกล่าว

3.5 การปิดสมุดทะเบียนผู้ถือหุ้นกู้ให้เป็นไปตามหลักเกณฑ์ดังต่อไปนี้

1. เว้นแต่จะระบุไว้เป็นประการอื่นในข้อกำหนดสิทธินี้ ผู้แทนผู้ถือหุ้นกู้ (เฉพาะในกรณีที่เกิดเหตุ ผิดนัด) หรือ ผู้ออกหุ้นกู้จะดำเนินการให้นายทะเบียนหุ้นกู้ปิดสมุดทะเบียนผู้ถือหุ้นกู้เป็นระยะเวลา [10/14][[14]](#footnote-15) วันล่วงหน้าก่อนวันกำหนดชำระดอกเบี้ยแต่ละงวด และ/หรือวันกำหนดจ่ายผลประโยชน์ใด ๆ และ/หรือ วันประชุมผู้ถือหุ้นกู้ (แล้วแต่กรณี) เพื่อวัตถุประสงค์ตามที่กำหนดไว้ในข้อกำหนดสิทธิ หรือตามที่ผู้แทนผู้ถือหุ้นกู้ หรือผู้ออกหุ้นกู้ จะได้แจ้งแก่นายทะเบียนหุ้นกู้ และ/หรือผู้ถือหุ้นกู้ แล้วแต่กรณี เพื่อกำหนดสิทธิของผู้ถือหุ้นกู้ ในการได้รับหรือใช้สิทธิประโยชน์ต่าง ๆ ในฐานะผู้ถือหุ้นกู้ ทั้งนี้ การปิดสมุดทะเบียนผู้ถือหุ้นกู้จะเริ่มนับตั้งแต่วันปิดสมุดทะเบียนผู้ถือหุ้นกู้วันแรก ถ้าวันปิดสมุดทะเบียนผู้ถือหุ้นกู้วันแรกไม่ตรงกับวันทำการให้เลื่อนเป็น วันทำการถัดไป (ซึ่งในกรณีดังกล่าวระยะเวลาปิดสมุดทะเบียนผู้ถือหุ้นกู้ จะเหลือน้อยกว่า [10/14] วัน) ทั้งนี้ ผู้แทนผู้ถือหุ้นกู้ หรือผู้ออกหุ้นกู้ จะแจ้งหรือจะดำเนินการให้นายทะเบียนหุ้นกู้แจ้งการปิดสมุดทะเบียนแก่สมาคมตลาดตราสารหนี้ไทยตามระยะเวลาที่กฎหมายหรือหลักเกณฑ์ของหน่วยงานที่เกี่ยวข้องประกาศกำหนด[[15]](#footnote-16) โดยในกรณีที่ผู้แทนผู้ถือหุ้นกู้ดำเนินการให้นายทะเบียนปิดสมุดทะเบียน ผู้แทนผู้ถือหุ้นกู้ หรือนายทะเบียนหุ้นกู้จะต้องแจ้งการปิดสมุดทะเบียนผู้ถือหุ้นกู้ให้ผู้ออกหุ้นกู้ทราบภายใน [⦁] วัน ล่วงหน้าก่อนวันปิดสมุดทะเบียน

อนึ่ง [เว้นแต่กรณีที่กำหนดไว้โดยเฉพาะตามข้อ 3.5 (ข) การปิดสมุดทะเบียนผู้ถือหุ้นกู้ เพื่อกำหนดรายชื่อผู้ถือหุ้นกู้ที่มีสิทธิรับดอกเบี้ยจะไม่มีการพักการโอนหุ้นกู้] / [ระหว่างเวลาที่มีการปิดสมุดทะเบียนผู้ถือหุ้นกู้ นายทะเบียนจะไม่รับลงทะเบียนการโอนหุ้นกู้ใด ๆ][[16]](#footnote-17)

1. [กรณีการปิดสมุดทะเบียนผู้ถือหุ้นกู้เพื่อกำหนดรายชื่อผู้ถือหุ้นกู้ที่มีสิทธิรับเงินต้นและดอกเบี้ยกรณีไถ่ถอนหุ้นกู้ก่อนครบกำหนด ผู้ออกหุ้นกู้จะดำเนินการให้นายทะเบียนหุ้นกู้ปิดสมุดทะเบียนผู้ถือหุ้นกู้ตั้งแต่เวลาเริ่มทำการในวันก่อนวันไถ่ถอนหุ้นกู้ก่อนครบกำหนด (ตามสิทธิของผู้ออกหุ้นกู้ (Call Date) หรือ ตามสิทธิของผู้ถือหุ้นกู้ (Put Date) แล้วแต่กรณี) 14 วัน โดยจะพักการโอนหุ้นกู้ตั้งแต่เริ่มปิดสมุดทะเบียน ผู้ถือหุ้นกู้ไปจนถึงวันไถ่ถอนหุ้นกู้ก่อนครบกำหนด][[17]](#footnote-18)
2. นายทะเบียนหุ้นกู้อาจแก้ไขเปลี่ยนแปลงระยะเวลาการปิดสมุดทะเบียนผู้ถือหุ้นกู้ เพื่อให้ เป็นไปตามหลักเกณฑ์ที่สมาคมตลาดตราสารหนี้ไทยหรือหน่วยงานอื่นใดที่เกี่ยวข้องที่ประกาศกำหนดได้ โดยไม่ต้องได้รับความยินยอมจากผู้ออกหุ้นกู้หรือที่ประชุมผู้ถือหุ้นกู้แต่อย่างใด โดยนายทะเบียนหุ้นกู้จะต้อง แจ้งการแก้ไขเปลี่ยนแปลงระยะเวลาการปิดสมุดทะเบียนผู้ถือหุ้นกู้ ให้ผู้ออกหุ้นกู้และผู้ถือหุ้นกู้ทราบก่อนการแก้ไข
3. กรณีปิดสมุดทะเบียนเพื่อวัตถุประสงค์อื่นนอกเหนือจากการชำระดอกเบี้ยและเงินต้นในวันครบกำหนดชำระเงิน หรือวันไถ่ถอนหุ้นกู้ก่อนวันครบกำหนดไถ่ถอนหุ้นกู้ ในกรณีที่ผู้แทนผู้ถือหุ้นกู้พิจารณาแล้วเห็นว่ามีเหตุอันสมควร และมีความจำเป็นเร่งด่วนเพื่อประโยชน์ของผู้ถือหุ้นกู้ ในการได้รับหรือใช้สิทธิประโยชน์ต่าง ๆ ผู้แทนผู้ถือหุ้นกู้และนายทะเบียนหุ้นกู้อาจแก้ไขเปลี่ยนแปลงวันปิดสมุดทะเบียนผู้ถือหุ้นกู้ ให้น้อยกว่า [10/14] วัน ล่วงหน้าก่อนวันประชุมผู้ถือหุ้นกู้ หรือวันที่ได้รับหรือใช้สิทธิต่าง ๆ โดยไม่ต้องขออนุมัติจากที่ประชุมผู้ถือหุ้นกู้ ทั้งนี้ ผู้แทนผู้ถือหุ้นกู้ หรือนายทะเบียนหุ้นกู้จะต้องแจ้งการแก้ไขเปลี่ยนแปลงระยะเวลาการปิดสมุดทะเบียนผู้ถือหุ้นกู้ ความจำเป็นเร่งด่วน รวมถึงวัตถุประสงค์ของการปิดสมุดทะเบียน ให้ผู้ออกหุ้นกู้และผู้ถือหุ้นกู้ทราบภายใน [⦁] วัน ล่วงหน้าก่อนวันปิดสมุดทะเบียน

**4. การโอนหุ้นกู้**

4.1 การโอนหุ้นกู้ที่มิได้ฝากไว้กับศูนย์รับฝากหลักทรัพย์ให้เป็นไปตามหลักเกณฑ์ดังนี้

(ก) แบบการโอนหุ้นกู้ระหว่างผู้โอนและผู้รับโอน การโอนหุ้นกู้จะสมบูรณ์เมื่อผู้โอนหุ้นกู้ ซึ่งเป็นผู้ที่ สมุดทะเบียนผู้ถือหุ้นกู้ระบุชื่อเป็นผู้ถือหุ้นกู้จำนวนที่จะทำการโอน หรือผู้รับโอนคนสุดท้าย โดยมีการสลักหลังแสดงการโอนต่อเนื่องครบถ้วนจากผู้ที่ปรากฏชื่อดังกล่าว (แล้วแต่กรณี) ได้ส่งมอบใบหุ้นกู้ให้แก่ผู้รับโอน โดยลงลายมือชื่อสลักหลังแสดงการโอนให้ไว้ด้วย

ผลของการโอนหุ้นกู้ระหว่างผู้รับโอนกับผู้ออกหุ้นกู้ การโอนหุ้นกู้จะใช้ยันกับผู้ออกหุ้นกู้ได้ก็ต่อเมื่อ ผู้รับโอนหุ้นกู้อยู่ระหว่างลงทะเบียนการโอนหุ้นกู้ในสมุดทะเบียนผู้ถือหุ้นกู้ โดยนายทะเบียนหุ้นกู้ได้รับ คำขอลงทะเบียนการโอนหุ้นกู้พร้อมทั้งใบหุ้นกู้ที่ผู้รับโอนหุ้นกู้ได้ลงลายมือชื่อเป็นผู้รับโอน ในด้านหลังของ ใบหุ้นกู้นั้นครบถ้วนแล้ว

ผลของการโอนหุ้นกู้ระหว่างผู้รับโอนกับบุคคลภายนอก การโอนหุ้นกู้จะใช้ยันกับบุคคลภายนอกได้ ก็ต่อเมื่อนายทะเบียนหุ้นกู้ได้ลงทะเบียนการโอนหุ้นกู้ในสมุดทะเบียนผู้ถือหุ้นกู้เรียบร้อยแล้ว

(ข) การขอลงทะเบียนการโอนหุ้นกู้จะต้องกระทำ ณ สำนักงานใหญ่ของนายทะเบียนหุ้นกู้ในวัน และเวลาทำการของนายทะเบียนหุ้นกู้ และจะต้องทำตามแบบและวิธีการที่นายทะเบียนหุ้นกู้กำหนด โดยผู้ขอลงทะเบียนจะต้องส่งมอบใบหุ้นกู้ที่ลงลายมือชื่อครบถ้วนตามหลักเกณฑ์ในข้อ 4.1 พร้อมทั้งหลักฐานอื่น ๆ ที่ยืนยันถึงความถูกต้องและความสมบูรณ์ของการโอนและการรับโอนหุ้นกู้ตามที่นายทะเบียนหุ้นกู้กำหนดให้แก่นายทะเบียนหุ้นกู้ด้วย ซึ่งนายทะเบียนหุ้นกู้จะลงทะเบียนการโอนหุ้นกู้ในสมุดทะเบียนผู้ถือหุ้นกู้ ให้แล้วเสร็จภายใน [•] วันทำการ[[18]](#footnote-19) หลังจากวันที่นายทะเบียนหุ้นกู้ได้รับคำขอลงทะเบียนการโอนหุ้นกู้ พร้อมทั้งใบหุ้นกู้และหลักฐานอื่น ๆ ที่จะต้องส่งมอบครบถ้วนเรียบร้อยแล้ว

4.2 สำหรับการโอนหุ้นกู้ที่ฝากไว้กับศูนย์รับฝากหลักทรัพย์นั้นให้เป็นไปตามข้อบังคับของตลาดหลักทรัพย์ แห่งประเทศไทย ศูนย์รับฝากหลักทรัพย์และหน่วยงานอื่น ๆ รวมทั้งศูนย์ซื้อขายหลักทรัพย์ที่เกี่ยวข้อง

4.3 [ระบุข้อจำกัดในการโอนหุ้นกู้]

4.4 นายทะเบียนหุ้นกู้จะไม่รับลงทะเบียนการโอนหุ้นกู้ใด ๆ ที่เป็นการขัดกับข้อกำหนดสิทธิฉบับนี้ หรือบทบัญญัติแห่งกฎหมายหรือคำสั่งศาลใด ๆ

**5. สถานะของหุ้นกู้**

5.1 หุ้นกู้เป็นหนี้ของผู้ออกหุ้นกู้ซึ่งมีสถานะทางกฎหมายเท่าเทียมกันทุกหน่วย และเป็นหุ้นกู้ [ด้อยสิทธิ /ไม่ด้อยสิทธิ] โดยผู้ถือหุ้นกู้จะ [มีสิทธิได้รับชำระหนี้ไม่ด้อยกว่าสิทธิได้รับชำระหนี้ของเจ้าหนี้สามัญ ทั้งในปัจจุบันและในอนาคตของผู้ออกหุ้นกู้ เว้นแต่บรรดาหนี้ที่มีกฎหมายคุ้มครองให้ได้รับชำระหนี้ก่อน]**[[19]](#footnote-20)**

5.2 [ผู้ถือหุ้นกู้มีสิทธิขอแปลงสภาพ/ อาจถูกบังคับแปลงสภาพสิทธิ ที่จะได้รับชำระคืนเงินต้น และ/หรือ

ดอกเบี้ย เป็นหุ้นสามัญ/บุริมสิทธิที่ออกโดยผู้ออกหุ้นกู้][[20]](#footnote-21)

**6. [ทรัพย์สินที่เป็นประกันหรือหลักประกันอย่างอื่น]**

6.1 [โดยผลของสัญญาหลักประกัน ทรัพย์สินต่าง ๆ ตามที่ระบุไว้ในเอกสารหมายเลข [•] แนบท้ายข้อกำหนดสิทธิ ถือเป็นประกัน (ในลักษณะต่าง ๆ ตามที่กำหนดไว้ในสัญญาหลักประกัน) สำหรับการชำระหนี้ทั้งเงินต้น และดอกเบี้ยของผู้ออกหุ้นกู้ตามหุ้นกู้ ทั้งนี้ การบังคับชำระหนี้จากทรัพย์สินที่เป็นประกันจะเป็นไปตามหลักเกณฑ์ที่กำหนดไว้ในสัญญาหลักประกันและข้อกำหนดอื่น ๆ ของข้อกำหนดสิทธิ]

6.2 [โดยผลของสัญญาค้ำประกัน ผู้ค้ำประกันได้ผูกพันตนค้ำประกันการชำระหนี้เงินต้นและดอกเบี้ย ตามหุ้นกู้ [ทั้งจำนวน/เป็นจำนวนไม่เกินวงเงิน [•] บาท] ซึ่งผู้ถือหุ้นกู้จะมีสิทธิได้รับชำระหนี้จากผู้ค้ำประกัน ตามเงื่อนไขของสัญญาค้ำประกันไม่ด้อยกว่าสิทธิได้รับชำระหนี้ของเจ้าหนี้สามัญ ทั้งในปัจจุบันและในอนาคตของผู้ค้ำประกัน เว้นแต่บรรดาหนี้ที่มีกฎหมายคุ้มครองให้ได้รับชำระหนี้ก่อน]

6.3 [ผู้ออกหุ้นกู้รับรองว่าจะดำเนินการจำนอง จำนำ หรือให้หลักประกันใด ๆ ตามที่ระบุไว้ในสัญญาหลักประกัน เอกสารหมายเลข [•] ให้กับผู้แทนผู้ถือหุ้นกู้ภายใน 7 วันนับแต่วันที่ปิดการเสนอขาย]

**7. คำรับรอง การรับประกัน และหน้าที่ของผู้ออกหุ้นกู้[[21]](#footnote-22)**

7.1 คำรับรอง และการรับประกัน

ณ วันออกหุ้นกู้ และตลอดระยะเวลาที่ยังคงมีหนี้ที่ต้องชำระภายใต้ข้อกำหนดสิทธินี้ ผู้ออกหุ้นกู้ ขอให้คำรับรอง และให้การรับประกันดังต่อไปนี้

(ก) ผู้ออกหุ้นกู้

(1) เป็นนิติบุคคลที่จดทะเบียนจัดตั้งขึ้นอย่างถูกต้องตามกฎหมาย

(2) เป็นผู้มีอำนาจและความสามารถในการประกอบธุรกิจของตนตามที่ระบุไว้ในหนังสือชี้ชวนของหุ้นกู้ และ

(3) ได้รับอนุญาตตามกฎหมายที่เกี่ยวข้องให้ประกอบกิจการที่ตนดำเนินการทั้งภายในประเทศและในต่างประเทศ (ถ้ามี)

(ข) ผู้ออกหุ้นกู้มีอำนาจและความสามารถตามกฎหมายในการกระทำการดังต่อไปนี้

(1) ออกและเสนอขายหุ้นกู้ และก่อหนี้ภายใต้หุ้นกู้

(2) เข้าทำและลงนามในข้อกำหนดสิทธิ สัญญาแต่งตั้งนายทะเบียนหุ้นกู้ สัญญาแต่งตั้งตัวแทน ชำระเงิน สัญญาแต่งตั้งผู้แทนผู้ถือหุ้นกู้ และเอกสารอื่น ๆ ที่เกี่ยวข้องกับหุ้นกู้ และ

(3) ปฏิบัติตามความผูกพัน และภาระหนี้ของตนตามข้อ 7.1 (ข) (1) และ (2)

โดยผู้ออกหุ้นกู้ได้รับการอนุญาต การอนุมัติ และความยินยอมที่จำเป็น และได้ดำเนินการตามวัตถุประสงค์ ข้อบังคับ มติที่ประชุมกรรมการและ/หรือมติที่ประชุมผู้ถือหุ้น และ/หรือมติที่ประชุมผู้ถือหุ้นกู้ (หากจำเป็น) ของผู้ออกหุ้นกู้ และภายใต้หลักเกณฑ์ของหน่วยงานที่กำกับดูแลผู้ออกหุ้นกู้ (ถ้ามี) ทุกประการสำหรับการดำเนินการดังกล่าวข้างต้นแล้ว

(ค) ภาระหนี้และหน้าที่ต่าง ๆ ของผู้ออกหุ้นกู้ภายใต้หุ้นกู้ ข้อกำหนดสิทธิ และสัญญาแต่งตั้ง นายทะเบียนหุ้นกู้ สัญญาแต่งตั้งตัวแทนชำระเงิน และสัญญาแต่งตั้งผู้แทนผู้ถือหุ้นกู้ หรือสัญญาอื่นใด ที่เกี่ยวข้องกับหุ้นกู้ (แล้วแต่กรณี)

(1) ถูกต้องชอบด้วยกฎหมาย มีความสมบูรณ์และมีผลผูกพันตามกฎหมายและสามารถใช้บังคับ กับผู้ออกหุ้นกู้ได้

(2) ไม่ขัดแย้งหรือเป็นการฝ่าฝืนหรือหลีกเลี่ยงพันธะ ข้อผูกพัน ข้อรับรอง หรือข้อสัญญาใด ๆ ที่ผู้ออกหุ้นกู้ได้ให้ไว้หรือเข้าทำไว้กับบุคคลอื่น ยกเว้นกรณีการบังคับใช้สิทธิตามหุ้นกู้ ข้อกำหนดสิทธิ และสัญญาดังกล่าวบางประการ ซึ่งอาจจะถูกจำกัดโดยบทบัญญัติของกฎหมายว่าด้วยล้มละลาย หรือกฎหมายอื่นใดที่มีลักษณะคล้ายคลึงกันที่มีผลกระทบต่อการบังคับใช้สิทธิของเจ้าหนี้ทั่วไป

(ง) ณ วันออกหุ้นกู้ ข้อกำหนดสิทธิมีสาระสำคัญสอดคล้องถูกต้องและไม่ขัดแย้งกับกฎหมาย ระเบียบ ข้อบังคับ หลักเกณฑ์ มาตรฐาน หรือแนวปฏิบัติอื่นใดของหน่วยงานที่มีหน้าที่กำกับดูแลเกี่ยวกับหุ้นกู้ รวมถึงสมาคมตลาดตราสารหนี้ไทย

7.2 หน้าที่กระทำการ

ตราบเท่าที่ผู้ออกหุ้นกู้มีภาระหนี้ตามหุ้นกู้ ผู้ออกหุ้นกู้ตกลงจะกระทำการดังต่อไปนี้

1. ผู้ออกหุ้นกู้จะปฏิบัติตามกฎหมายว่าด้วยหลักทรัพย์และตลาดหลักทรัพย์และกฎหมายอื่น ที่เกี่ยวข้อง รวมถึงกฎ ระเบียบ ข้อบังคับ และคำสั่งต่าง ๆ ที่ออกตามกฎหมาย
2. ผู้ออกหุ้นกู้จะต้องแจ้งผู้แทนผู้ถือหุ้นกู้โดยไม่ชักช้า ในกรณีที่ผู้ออกหุ้นกู้ดำเนินการเปลี่ยนแปลงวัตถุประสงค์หลักในการประกอบกิจการ รวมถึงการเปลี่ยนแปลงประเภทและลักษณะของกิจการหลักของตนที่กำลังดำเนินการอยู่ ณ วันออกหุ้นกู้ ทั้งนี้ ไม่รวมถึงกรณีที่ผู้ออกหุ้นกู้เพิ่มเติมวัตถุประสงค์ หรือขยาย การประกอบกิจการให้ครอบคลุมถึงกิจการอื่นนอกเหนือจากกิจการหลักของตน ณ วันออกหุ้นกู้ด้วย[[22]](#footnote-23)
3. ผู้ออกหุ้นกู้จะบำรุงรักษาทรัพย์สินหลักที่สำคัญซึ่งจำเป็นต้องมีเพื่อการประกอบกิจการหลักของตน ให้อยู่ในสภาพดีและสามารถใช้งานได้ ตลอดจนจัดให้มีการซ่อมแซม ปรับปรุง หรือเปลี่ยนทดแทนทรัพย์สินดังกล่าวตามสมควร ตามที่ผู้ออกหุ้นกู้เห็นว่าจะทำให้สามารถประกอบกิจการต่อไปได้อย่างเหมาะสม อย่างไรก็ดี ความในข้อนี้ไม่ตัดสิทธิผู้ออกหุ้นกู้ที่จะยกเลิกการใช้งาน หรือการบำรุงรักษาทรัพย์สิน หากผู้ออกหุ้นกู้เห็นว่าการยกเลิกดังกล่าวจะเป็นประโยชน์แก่การประกอบกิจการและไม่ก่อให้เกิดผลกระทบในทางลบอย่างร้ายแรง
4. ผู้ออกหุ้นกู้จะต้อง (1) จัดให้ได้มาและดำรงรักษาไว้ซึ่งใบอนุญาต หนังสือรับรอง การอนุญาต การยินยอม และสิทธิประโยชน์ใด ๆ (ซึ่งต่อไปนี้รวมเรียกว่า “**ใบอนุญาต**”) ที่จำเป็นในการประกอบกิจการหลักของตน และ (2) ดำเนินการตามข้อกำหนดและเงื่อนไขประกอบใบอนุญาตและดำเนินการต่าง ๆ เพื่อให้ใบอนุญาตยังคงมีผลใช้บังคับได้ตามกฎหมาย
5. ผู้ออกหุ้นกู้จะดำเนินการให้นายทะเบียนหุ้นกู้อำนวยความสะดวกให้แก่ผู้ถือหุ้นกู้และผู้แทน ผู้ถือหุ้นกู้ในการเข้าตรวจดูสมุดทะเบียน ขอคัดทะเบียนผู้ถือหุ้นกู้หรือหลักฐานที่เกี่ยวกับการออกหุ้นกู้ตามที่ ผู้ถือหุ้นกู้และ/หรือผู้แทนผู้ถือหุ้นกู้ร้องขอ
6. ผู้ออกหุ้นกู้จะต้องจัดทำและ/หรือจัดให้มีการทำบัญชีและงบการเงินของผู้ออกหุ้นกู้ และเก็บรักษาไว้ ซึ่งบัญชีและงบการเงินอย่างเหมาะสมและถูกต้องตามหลักการทางบัญชี
7. ผู้ออกหุ้นกู้จะต้องส่งเอกสารหรือข้อมูลดังต่อไปนี้ให้แก่ผู้แทนผู้ถือหุ้นกู้ ตามวิธีการที่กำหนดไว้ ในข้อกำหนดสิทธิหรือโดยทางไปรษณีย์อิเล็กทรอนิกส์ (e-mail) ไปยังที่อยู่ที่ผู้ออกหุ้นกู้ได้รับแจ้งล่วงหน้าภายในกำหนดเวลาที่ระบุไว้ในข้อนี้ ทั้งนี้ หากผู้ออกหุ้นกู้ใช้วิธีการจัดส่งโดยทางไปรษณีย์อิเล็กทรอนิกส์ (e-mail) แล้วให้ถือว่าผู้แทนผู้ถือหุ้นกู้ได้รับเอกสารดังกล่าว เมื่อได้รับการยืนยันการส่งจากไปรษณีย์อิเล็กทรอนิกส์ (e-mail) ของผู้ออกหุ้นกู้และผู้ออกหุ้นกู้จะจัดให้ผู้แทนผู้ถือหุ้นกู้เตรียมเอกสารที่ได้รับจากผู้ออกหุ้นกู้ให้ผู้ถือหุ้นกู้สามารถตรวจสอบได้ ณ สำนักงานใหญ่ของผู้แทนผู้ถือหุ้นกู้ในวันและเวลาทำการของผู้แทนผู้ถือหุ้นกู้
8. คู่ฉบับข้อกำหนดสิทธิ โดยส่งภายในวันเดียวกันกับวันออกหุ้นกู้ เว้นแต่ข้อตกลงหรือ ข้อกำหนดสิทธิแก้ไขเพิ่มเติมให้ส่งให้ภายในวันเดียวกันกับที่ส่งให้สำนักงาน ก.ล.ต.

(2) สำเนางบการเงินประจำปีล่าสุดที่ผู้สอบบัญชีได้ตรวจสอบและแสดงความเห็นแล้ว โดยส่งให้ทันทีที่จะทำได้ แต่ไม่เกิน [•] วัน นับแต่ [•] และในกรณีที่งบการเงินประจำปีดังกล่าว มีการแก้ไขเพิ่มเติมให้นำส่งงบการเงินประจำปีที่มีการแก้ไขเพิ่มเติมและรับรองโดยที่ประชุมผู้ถือหุ้นแล้วภายในเวลา [•] วัน นับแต่วันที่ ที่ประชุมผู้ถือหุ้นรับรองด้วย

(3) [สำเนางบการเงินรายไตรมาสที่ผู้สอบบัญชีได้สอบทานและแสดงความเห็นแล้ว โดยส่งให้ทันทีที่จะทำได้ แต่ไม่เกิน [•] วันนับแต่วันสุดท้ายของแต่ละไตรมาส (ถ้ามี)] [[23]](#footnote-24)

(4) [สำเนางบการเงินประจำงวดหกเดือนที่ผู้สอบบัญชีได้ตรวจสอบและแสดงความเห็นแล้ว โดยส่งให้ทันทีที่จะทำได้แต่ไม่เกิน [•] วันนับแต่วันสุดท้ายของแต่ละงวดหกเดือน (ถ้ามี)]

(5) [แบบแสดงรายการข้อมูลประจำปีที่ส่งให้สำนักงาน ก.ล.ต. โดยส่งให้ภายในวันเดียวกันกับ ที่ส่งให้สำนักงาน ก.ล.ต. (ถ้ามี)]

(6) สำเนา เอกสาร รายงาน หรือข้อมูลใด ๆ ที่ผู้ออกหุ้นกู้ส่งให้ผู้ถือหุ้นของตน สำนักงาน ก.ล.ต. หรือต่อสาธารณชนที่เกี่ยวข้องกับการประกอบธุรกิจของผู้ออกหุ้นกู้อย่างมีนัยสำคัญ โดยส่งให้ภายในวันเดียวกันกับวันที่ส่งเอกสาร รายงาน หรือข้อมูลนั้นให้หน่วยงานหรือบุคคลดังกล่าว

(7) หนังสือแจ้งยกเลิกหุ้นกู้ในกรณีที่ผู้ออกหุ้นกู้ซื้อหุ้นกู้คืนจากผู้ถือหุ้นกู้ โดยส่งภายใน [•] วัน นับแต่วันที่ผู้ออกหุ้นกู้ซื้อหุ้นกู้คืนจากผู้ถือหุ้นกู้ (ถ้ามี)

(8) รายงานผลการคำนวณ [อัตราส่วนทางการเงิน] ตามที่ระบุไว้ในข้อ 7.2 (ธ) โดยจะส่งให้ผู้แทนผู้ถือหุ้นกู้ภายใน [•] วันนับแต่วันสุดท้ายของงวดบัญชีตามที่กำหนดในข้อกำหนดสิทธิ โดยรายงานดังกล่าวจะต้องแสดงรายละเอียดและวิธีการคำนวณ พร้อมทั้งแหล่งที่มาของตัวเลขและเอกสารอ้างอิงประกอบรายงาน[[24]](#footnote-25)

(9) [รายงานการทบทวนผลการจัดอันดับความน่าเชื่อถือ (Credit Update) ที่จัดทำขึ้นโดยบริษัทจัดอันดับความน่าเชื่อถือที่ได้รับความเห็นชอบจากสำนักงาน ก.ล.ต.]

(10) [ข้อมูลเกี่ยวกับธุรกิจ ทรัพย์สิน สถานะทางการเงินหรือข้อมูลทางการเงินของผู้ออกหุ้นกู้ บริษัทย่อย หรือผู้ค้ำประกัน (ถ้ามี) โดยจะส่งให้ผู้แทนผู้ถือหุ้นกู้โดยไม่ชักช้า ตามที่ผู้แทนผู้ถือหุ้นกู้ร้องขอ โดยมีเหตุผลอันสมควร][[25]](#footnote-26)

(11) รายงานความคืบหน้าการใช้เงินตามวัตถุประสงค์การใช้เงินที่ระบุไว้ในหนังสือชี้ชวน หรือวัตถุประสงค์การใช้เงินที่มีการเปลี่ยนแปลงโดยชอบตามหลักเกณฑ์ที่กำหนดไว้ในข้อกำหนดสิทธิ โดยจะส่งให้ผู้แทนผู้ถือหุ้นกู้ตามที่ผู้แทนผู้ถือหุ้นกู้ร้องขอโดยไม่ชักช้า

ทั้งนี้ รายการตามข้อ (2) – (4) หากผู้ออกหุ้นกู้มีการจัดทำงบการเงินรวม ก็ให้นำส่งสำเนา งบการเงินรวมด้วย

อนึ่ง ในกรณีที่ผู้ออกหุ้นกู้ได้รายงานข้อมูลใดตามวรรคแรกต่อตลาดหลักทรัพย์แห่งประเทศไทยซึ่งมีการเผยแพร่ข้อมูลต่อสาธารณชนเป็นการทั่วไปแล้ว หรือได้เผยแพร่ข้อมูลต่อสาธารณชนเป็นการทั่วไป บนเว็บไซต์ของสำนักงาน ก.ล.ต. หรือเว็บไซต์ของสมาคมตลาดตราสารหนี้ไทย ให้ถือว่าผู้ออกหุ้นกู้ได้ส่งเอกสารหรือข้อมูลนั้นให้ผู้แทนผู้ถือหุ้นกู้แล้ว ณ วันที่ตลาดหลักทรัพย์แห่งประเทศไทย สำนักงาน ก.ล.ต. หรือสมาคม ตลาดตราสารหนี้ไทย ได้เผยแพร่ข้อมูลนั้นต่อสาธารณชน

ในกรณีที่ผู้แทนผู้ถือหุ้นกู้เห็นว่าเอกสารหรือรายงานใด ๆ ที่ผู้ออกหุ้นกู้จัดส่งให้มีข้อมูล ไม่ครบถ้วนหรือมีข้อความคลุมเครือหรือไม่ชัดเจน หรือมีข้อมูลอื่นใดที่ผู้แทนผู้ถือหุ้นกู้เห็นว่า มีความจำเป็น ให้ผู้ออกหุ้นกู้จัดส่งเพิ่มเติมหรือมีกรณีอื่นใดที่จะมีผลกระทบต่อสิทธิประโยชน์ของผู้ถือหุ้นกู้ผู้แทนผู้ถือหุ้นกู้อาจแจ้งให้ผู้ออกหุ้นกู้ทราบเป็นหนังสือพร้อมทั้งแจ้งเหตุผลในการขอข้อมูลหรือการชี้แจงเพิ่มเติม โดยผู้ออกหุ้นกู้จะต้องส่งข้อมูลหรือชี้แจงตามที่ผู้แทนผู้ถือหุ้นกู้ร้องขอ

1. ผู้ออกหุ้นกู้จะชำระ หรือปลดเปลื้องภาระ ภาษีอากรทั้งหมดที่ตนถูกเรียกเก็บหรือที่มีการเรียกเก็บจากทรัพย์สินของตน (ซึ่งรวมถึงภาษีเงินได้ ภาษีหัก ณ ที่จ่าย และภาษีมูลค่าเพิ่ม) หรือมูลหนี้อื่นใดอันมีบุริมสิทธิตามกฎหมายอย่างถูกต้องและครบถ้วน ภายในระยะเวลาที่กฎหมายกำหนดให้ต้องชำระ เว้นแต่ ในกรณีที่หนี้ภาษีอากรหรือสิทธิเรียกร้องดังกล่าวกำลังอยู่ในระหว่างการโต้แย้งโดยสุจริต
2. ผู้ออกหุ้นกู้จะส่งหนังสือลงนามโดยผู้มีอำนาจลงนาม (ไม่ว่ากรรมการผู้มีอำนาจกระทำการ หรือผู้รับมอบอำนาจ) ให้ผู้แทนผู้ถือหุ้นกู้ภายใน [•] นับแต่ได้รับการร้องขอจากผู้แทนผู้ถือหุ้นกู้ เพื่อรับรองว่า

(1) ผู้ออกหุ้นกู้ได้มีการตรวจสอบการดำเนินการของตนเองในรอบปีบัญชีที่ผ่านมาและการปฏิบัติตามข้อกำหนดสิทธิแล้ว และ

(2) ผู้ออกหุ้นกู้ได้ปฏิบัติตามหน้าที่ของตนภายใต้ข้อกำหนดสิทธิอย่างถูกต้องครบถ้วน และนับจาก วันออกหุ้นกู้หรือวันออกหนังสือรับรองตามข้อ 7.2 (ญ) ฉบับล่าสุดก่อนหน้านี้ ไม่ได้เกิดเหตุผิดนัด หรือเหตุการณ์ที่อาจกลายเป็นเหตุผิดนัด หรือการที่ผู้ออกหุ้นกู้มิได้ปฏิบัติให้เป็นไปตามข้อกำหนดสิทธิ และไม่มี คดีความหรือการอนุญาโตตุลาการที่ผู้ออกหุ้นกู้เป็นจำเลยหรือผู้ถูกกล่าวหา ซึ่งอาจก่อให้เกิดผลกระทบ ในทางลบอย่างร้ายแรง ยกเว้นกรณีที่ได้แจ้งให้ผู้แทนผู้ถือหุ้นกู้ทราบแล้ว (ถ้ามี) อย่างไรก็ตาม หากปรากฏว่ามีเหตุผิดนัด หรือเหตุการณ์ที่อาจกลายเป็นเหตุผิดนัด หรือหากผู้ออกหุ้นกู้มิได้ปฏิบัติให้เป็นไปตามข้อกำหนดสิทธิประการใด ให้แจ้งรายละเอียดเกี่ยวกับข้อเท็จจริงที่เกิดขึ้นดังกล่าว พร้อมทั้งสถานะของเหตุที่เกิดขึ้นนั้น ในหนังสือรับรองด้วย

1. ผู้ออกหุ้นกู้จะส่งหนังสือลงนามโดยผู้มีอำนาจลงนาม (ไม่ว่ากรรมการผู้มีอำนาจกระทำการ หรือผู้รับมอบอำนาจ) ให้แก่ผู้แทนผู้ถือหุ้นกู้และสมาคมตลาดตราสารหนี้ไทยโดยไม่ชักช้าในกรณี ดังต่อไปนี้
2. ผู้ออกหุ้นกู้ประสบความเสียหายที่อาจเป็นเหตุให้ผู้ออกหุ้นกู้ไม่สามารถชำระหนี้ได้ถูกต้องครบถ้วนหรือไม่สามารถปฏิบัติตามข้อกำหนดสิทธิได้

(2) กรณีเกิดเหตุการณ์ที่มีผลกระทบในทางลบอย่างร้ายแรง หรือกรณีที่ผู้ออกหุ้นกู้เข้าสู่กระบวนการฟื้นฟูกิจการโดยยื่นคำร้องขอฟื้นฟูกิจการต่อศาลล้มละลาย หรือคณะกรรมการบริษัทมีมติให้ยื่น คำร้องขอฟื้นฟูกิจการต่อศาลล้มละลาย หรือถูกฟ้องหรือดำเนินคดีล้มละลาย ถูกศาลสั่งพิทักษ์ทรัพย์ รวมทั้งเมื่อมีการดำเนินการใด ๆ หรือมีความคืบหน้าที่เกี่ยวเนื่องกับการยื่นคำร้องขอฟื้นฟูกิจการหรือล้มละลาย หรือเลิกกิจการ [หรือกรณีเกิดเหตุการณ์อื่นที่มีผลกระทบในทางลบอย่างร้ายแรงต่อผู้ออกหุ้นกู้]

(3) กรณีผู้ออกหุ้นกู้เปลี่ยนแปลงบริคณห์สนธิและ/หรือหนังสือรับรองของผู้ออกหุ้นกู้

(4) ผู้ออกหุ้นกู้หยุดพักชำระหนี้เป็นการทั่วไปหรือเข้าทำสัญญากับเจ้าหนี้รายใดรายหนึ่งหรือหลายรายรวมกันตามหนี้ทางการเงินของตนเพื่อวัตถุประสงค์ในการปรับโครงสร้างหนี้ อันมีลักษณะเป็นการผ่อนผันการปฏิบัติการชำระหนี้ทางการเงินดังกล่าวของผู้ออกหุ้นกู้

(5) ในกรณีที่เกิดเหตุผิดนัด หรือเหตุการณ์ที่อาจกลายเป็นเหตุผิดนัด ทั้งนี้ผู้ออกหุ้นกู้จะต้อง แจ้งถึงการกระทำใด ๆ ที่ผู้ออกหุ้นกู้ได้ดำเนินการหรือเสนอที่จะดำเนินการเพื่อแก้ไขเหตุการณ์ดังกล่าว มาพร้อมกันด้วย

(6) ผู้ออกหุ้นกู้ถูกดำเนินคดีเป็นจำเลยในศาลหรือถูกกล่าวหาให้เป็นฝ่ายรับผิดในกรณีพิพาท ที่อนุญาโตตุลาการจะต้องวินิจฉัย ซึ่งอาจมีผลกระทบในทางลบอย่างร้ายแรงต่อความสามารถในการชำระหนี้ของหุ้นกู้ตามข้อกำหนดสิทธิ

(7) ผู้ออกหุ้นกู้ดำเนินการ ขาย จำหน่าย หรือโอนทรัพย์สิน หุ้นหรือกิจการทั้งหมด หรือในส่วนสำคัญ

(8) กรณีที่ผู้ออกหุ้นกู้แจ้งผู้ถือหุ้นกู้เกี่ยวกับการควบรวมกิจการตามข้อ 7.3 (ง) รวมถึงยอดคงค้างมูลค่าตราสารหนี้และการไถ่ถอนหุ้นกู้ โดยการชำระหนี้หุ้นกู้อันเนื่องมาจากผู้ถือหุ้นกู้คัดค้านการควบรวมกิจการ

(9) กรณีมีการเปลี่ยนแปลง โอนขาย หรือโยกย้ายทรัพย์สินที่ใช้เป็นหลักประกัน (ถ้ามี)

อนึ่ง ในกรณีที่ผู้ออกหุ้นกู้ได้รายงานข้อมูลใดตามวรรคแรกต่อตลาดหลักทรัพย์แห่งประเทศไทยซึ่งมีการเผยแพร่ข้อมูลต่อสาธารณชนเป็นการทั่วไปแล้ว หรือได้เผยแพร่ข้อมูลต่อสาธารณชนเป็นการทั่วไป บนเว็บไซต์ของสำนักงาน ก.ล.ต. หรือเว็บไซต์ของสมาคมตลาดตราสารหนี้ไทย ให้ถือว่าผู้ออกหุ้นกู้ได้ส่งเอกสารหรือข้อมูลนั้นให้ผู้แทนผู้ถือหุ้นกู้แล้ว ณ วันที่ตลาดหลักทรัพย์แห่งประเทศไทย สำนักงาน ก.ล.ต. หรือสมาคมตลาดตราสารหนี้ไทย ได้เผยแพร่ข้อมูลนั้นต่อสาธารณชน

1. ผู้ออกหุ้นกู้จะส่งหรือจัดให้นายทะเบียนหุ้นกู้ส่งรายชื่อ ที่อยู่ และจำนวนหุ้นกู้ที่ผู้ถือหุ้นกู้ถืออยู่ตามข้อมูลที่ตนหรือนายทะเบียนหุ้นกู้มีหรืออยู่ในความครอบครองของตนหรือของนายทะเบียนหุ้นกู้ให้แก่ผู้แทนผู้ถือหุ้นกู้ภายในวันทำการถัดจากวันที่ได้รับการร้องขอจากผู้แทนผู้ถือหุ้นกู้ ทั้งนี้ ข้อมูลเกี่ยวกับ ผู้ถือหุ้นกู้นี้จะต้องเป็นข้อมูลที่ปรากฏอยู่ในสมุดทะเบียนผู้ถือหุ้นกู้ ณ วันปิดสมุดทะเบียนครั้งล่าสุด เว้นแต่ผู้แทนผู้ถือหุ้นกู้ร้องขอ หรือตกลงยอมรับข้อมูลที่ปรากฏ ณ จุดเวลาอื่นซึ่งนานกว่านั้น
2. หากมีกรณีที่จะต้องเปลี่ยนตัวผู้แทนผู้ถือหุ้นกู้หรือนายทะเบียนหุ้นกู้ ผู้ออกหุ้นกู้จะจัดหาบุคคล เพื่อแต่งตั้งให้เป็นผู้แทนผู้ถือหุ้นกู้หรือนายทะเบียนหุ้นกู้รายใหม่ (แล้วแต่กรณี) โดยไม่ชักช้า แต่ทั้งนี้ต้องไม่เกิน [•] วัน นับแต่ [•] และจะดำเนินการให้ผู้แทนผู้ถือหุ้นกู้ หรือนายทะเบียนหุ้นกู้เดิม (แล้วแต่กรณี) แจ้งต่อ ผู้ถือหุ้นกู้ทุกรายถึงการเปลี่ยนแปลงดังกล่าว พร้อมทั้งชื่อและที่อยู่ของผู้แทนผู้ถือหุ้นกู้ หรือนายทะเบียนหุ้นกู้รายใหม่ (แล้วแต่กรณี) ด้วย
3. [ผู้ออกหุ้นกู้จะจัดให้หุ้นกู้ที่เสนอขายในครั้งนี้ได้รับการขึ้นทะเบียนกับสมาคมตลาดตราสารหนี้ไทยภายใน [•] วัน นับแต่วันออกหุ้นกู้ แต่ต้องไม่เกิน 30 วัน และจะใช้ความพยายามอย่างดีที่สุดในการรักษาสถานะให้หุ้นกู้เป็นตราสารหนี้ขึ้นทะเบียนกับสมาคมตลาดตราสารหนี้ไทยตลอดอายุหุ้นกู้]
4. [ผู้ออกหุ้นกู้จะต้องแจ้ง (กก) อัตราดอกเบี้ยที่ใช้อ้างอิงสำหรับแต่ละงวดดอกเบี้ย ซึ่งกำหนด ตามวิธีการและรายละเอียดที่ระบุไว้ในข้อ [●] และ (ขข) อัตราดอกเบี้ยหุ้นกู้ที่ใช้สำหรับแต่ละงวดดอกเบี้ย (ซึ่งมีการกำหนด ณ วันกำหนดอัตราดอกเบี้ย) ต่อสมาคมตลาดตราสารหนี้ไทย ล่วงหน้าอย่างน้อย 2 วันทำการ ก่อนวันเริ่มต้นดอกเบี้ยเมื่อมีการกำหนดอัตราดอกเบี้ยดังกล่าวแล้ว หรือก่อนวันเริ่มต้นคำนวณดอกเบี้ยของอัตรานั้น (กรณีกำหนดอัตราดอกเบี้ยแต่ละงวดมากกว่า 1 อัตรา) โดยให้ส่งข้อมูลให้สมาคมตลาดตราสารหนี้ไทยไม่เกินเวลา 17.00 น. ของวันกำหนดอัตราดอกเบี้ยหุ้นกู้] [[26]](#footnote-27)
5. [ผู้ออกหุ้นกู้ได้ดำเนินการให้มีการจัดอันดับความน่าเชื่อถือจากสถาบันการจัดอันดับความน่าเชื่อถือ ที่สำนักงาน ก.ล.ต. ให้ความเห็นชอบ เมื่อวันที่ [•] ทั้งนี้ ผู้ออกหุ้นกู้จะจัดให้มีการจัดอันดับ ความน่าเชื่อถือจากสถาบันจัดอันดับความน่าเชื่อถือที่สำนักงาน ก.ล.ต. ให้ความเห็นชอบตลอดอายุของหุ้นกู้ ซึ่งอันดับ ความน่าเชื่อถือนี้มิได้จัดทำขึ้นเพื่อเป็นข้อแนะนำให้ผู้ลงทุนทำการซื้อ ขาย หรือถือหุ้นกู้ที่เสนอขาย และอาจมีการเพิกถอนหรือเปลี่ยนแปลงโดยสถาบันจัดอันดับความน่าเชื่อถือ][[27]](#footnote-28)
6. กรณีหุ้นกู้มีประกัน ผู้ออกหุ้นกู้จะต้องดำเนินการนำส่งเอกสาร ความเห็นหรือการรับรองของผู้เชี่ยวชาญหรือจากที่ปรึกษาต่าง ๆ ตามที่ผู้แทนผู้ถือหุ้นกู้ร้องขอโดยมีเหตุผลอันสมควรโดยไม่ชักช้า ซึ่งรวมถึง (แต่ไม่จำกัดเฉพาะ) เอกสารความเห็นและการรับรองในเรื่องดังต่อไปนี้
7. ความเห็นของที่ปรึกษาหรือผู้เชี่ยวชาญทางกฎหมาย ซึ่งรับรองว่าสัญญาหลักประกันหรือ การก่อหลักประกันมีผลผูกพันบังคับได้ตามกฎหมาย
8. นำส่งหนังสือแจ้งรายละเอียดมูลค่าทรัพย์สินที่ใช้เป็นหลักประกัน และ/หรือ ทรัพย์สินทดแทน หรือรายงานการสอบทานการประเมินมูลค่าทรัพย์สินจากผู้ประเมินมูลค่าทรัพย์สินเกี่ยวกับมูลค่าทรัพย์หลักประกัน และ/หรือ ทรัพย์สินทดแทน (ถ้ามี) ภายใน [•] วันนับจากวันที่ผู้แทนผู้ถือหุ้นกู้ร้องขอ

(ต) กรณีหุ้นกู้มีประกัน ผู้ออกหุ้นกู้จะจัดให้มีการสอบทานการประเมินมูลค่าทรัพย์สินที่ใช้เป็นหลักประกันตามสัญญาหลักประกันและตามข้อกำหนดสิทธิอย่างน้อยปีละครั้ง (ถ้ามี)

(ถ) กรณีหุ้นกู้มีประกัน ผู้ออกหุ้นกู้จะต้องให้ความร่วมมือและความช่วยเหลือผู้แทนผู้ถือหุ้นกู้ ในการตรวจสอบความมีอยู่จริง หรือตรวจสอบสภาพปัจจุบันของทรัพย์สินที่ใช้เป็นหลักประกัน ตามที่ผู้แทนผู้ถือหุ้นกู้ร้องขอ

(ท) ผู้ออกหุ้นกู้ต้องดำเนินการให้นายทะเบียนแจ้งข้อมูลให้แก่ผู้แทนผู้ถือหุ้นกู้ และสมาคม ตลาดตราสารหนี้ไทย (สำหรับรายการที่กำหนดไว้โดยเฉพาะ) ดังนี้

(1) ในกรณีเกิดเหตุผิดนัดชำระเงินต้นหรือดอกเบี้ย หรือเหตุการณ์ที่อาจกลายเป็นเหตุผิดนัด หรือ เหตุการณ์ความผิดปกติหรือผิดพลาดที่เกี่ยวข้องกับการจ่ายดอกเบี้ยหรือเงินต้น หรือการจ่ายดอกเบี้ย ไม่ตรงตามกำหนดที่ยังไม่ถือเป็นเหตุผิดนัดตามข้อกำหนดสิทธิ หรือกรณีที่ผู้แทนผู้ถือหุ้นกู้ได้รับแจ้งจาก ผู้ถือหุ้นกู้ว่ามีการจ่ายดอกเบี้ยไม่ถูกต้อง ผู้ออกหุ้นกู้ต้องดำเนินการให้นายทะเบียนแจ้งผลการจ่ายดอกเบี้ยเงินต้น ภายในวันทำการถัดจากวันครบกำหนดชำระเงิน หรือภายในวันทำการถัดจากวันที่นายทะเบียนได้รับแจ้ง ถึงเหตุการณ์ดังกล่าวก่อนวันครบกำหนดชำระเงิน แล้วแต่กรณี (พร้อมแจ้งสมาคมตลาดตราสารหนี้ไทย) ทั้งนี้ ในกรณีที่ผู้แทนผู้ถือหุ้นกู้ร้องขอ ผู้ออกหุ้นกู้จะดำเนินการให้นายทะเบียนแจ้งการคำนวณดอกเบี้ย ดอกเบี้ยผิดนัด ยอดมูลค่าคงค้างของตราสารหนี้ที่ผู้ออกหุ้นกู้ต้องชำระให้แก่ผู้ถือหุ้นกู้แต่ละรายและข้อมูลอื่น ๆ ที่จำเป็นและเป็นประโยชน์ต่อผู้ถือหุ้นกู้ ภายในระยะเวลาที่ผู้แทนผู้ถือหุ้นกู้กำหนด

(2) ในกรณีเกิดเหตุผิดนัดอื่นนอกเหนือจากข้อ (1) เมื่อผู้แทนผู้ถือหุ้นกู้ร้องขอโดยมีเหตุผล อันสมควร ผู้ออกหุ้นกู้ต้องดำเนินการให้นายทะเบียนแจ้งการคำนวณดอกเบี้ย ดอกเบี้ยผิดนัด ยอดมูลค่าคงค้างของตราสารหนี้ที่ผู้ออกหุ้นกู้ต้องชำระให้แก่ผู้ถือหุ้นกู้แต่ละราย และข้อมูลอื่น ๆ ที่จำเป็นและเป็นประโยชน์ ต่อผู้ถือหุ้นกู้ภายในระยะเวลาที่ผู้แทนผู้ถือหุ้นกู้กำหนด

(ธ) ระบุข้อกำหนดด้านการเงิน[[28]](#footnote-29)

7.3 หน้าที่งดเว้นกระทำการ

ตราบเท่าที่ผู้ออกหุ้นกู้มีภาระหนี้ตามหุ้นกู้ ผู้ออกหุ้นกู้ตกลงจะกระทำการ ดังต่อไปนี้

1. ผู้ออกหุ้นกู้จะไม่นำเงินไปใช้เพื่อการใดอันแตกต่างจากวัตถุประสงค์การใช้เงินที่ระบุไว้ในหนังสือชี้ชวน

[ทั้งนี้ ในกรณีที่มีการเปลี่ยนแปลงวัตถุประสงค์การใช้เงินภายหลังซึ่งมีลักษณะแตกต่างไปจากหนังสือชี้ชวน การเปลี่ยนแปลงวัตถุประสงค์การใช้เงินต้องเป็นไปตามหลักเกณฑ์ดังนี้

1. **กรณีที่เป็นการเปลี่ยนแปลงที่*ไม่มีนัยสำคัญ***

(1.1) กรณีใช้เงินไม่เป็นไปตามระยะเวลาที่เปิดเผยในหนังสือชี้ชวนไม่เกิน 6 เดือนก่อนหรือหลังระยะเวลาที่เปิดเผยในหนังสือชี้ชวน ยกเว้นกรณีมีวัตถุประสงค์ในการนำเงินที่ได้จากการเสนอขายหุ้นกู้ ไปใช้เพื่อเป็นเงินทุนหมุนเวียนระยะสั้น โดยต้องใช้เงินภายใน 6 เดือนนับแต่วันที่เสนอขายหุ้นกู้ ผู้ออกหุ้นกู้ต้องได้รับอนุมัติจากผู้บริหารสูงสุดของบริษัท และเปิดเผยข้อมูลดังกล่าวผ่านตลาดหลักทรัพย์หรือสำนักงาน ก.ล.ต. โดยกรณีผู้ออกหุ้นกู้เป็นบริษัทจดทะเบียนให้เปิดเผยข้อมูลผ่านตลาดหลักทรัพย์ ในกรณีผู้ออกหุ้นกู้ ไม่ใช่บริษัทจดทะเบียนให้เปิดเผยผ่านเว็บไซต์ของสำนักงาน ก.ล.ต.

(1.2) การเปลี่ยนแปลงที่ไม่มีนัยสำคัญ ผู้ออกหุ้นกู้ต้องได้รับอนุมัติจากคณะกรรมการบริษัทซึ่งคณะกรรมการบริษัทจะต้องพิจารณาแล้วว่าการเปลี่ยนแปลงดังกล่าวจะไม่มีผลกระทบต่อความสามารถ ในการชำระหนี้หุ้นกู้ และเปิดเผยข้อมูลดังกล่าวผ่านตลาดหลักทรัพย์หรือสำนักงาน ก.ล.ต. โดยกรณีผู้ออกหุ้นกู้เป็นบริษัทจดทะเบียนให้เปิดเผยข้อมูลผ่านตลาดหลักทรัพย์ ในกรณีผู้ออกหุ้นกู้ไม่ใช่บริษัทจดทะเบียนให้เปิดเผยผ่านเว็บไซต์ของสำนักงาน ก.ล.ต. ทั้งนี้ การเปลี่ยนแปลงที่ไม่มีนัยสำคัญ ได้แก่

(1.2.1) การเกลี่ยวงเงินหรือค่าใช้จ่ายระหว่างรายการที่มีการเปิดเผยไว้แล้วในหนังสือชี้ชวน

(1.2.2) การเปลี่ยนแปลงกำหนดระยะเวลาการใช้เงินที่มีการเปิดเผยไว้แล้วในหนังสือชี้ชวน ซึ่งเกินกว่า 6 เดือนก่อนหรือหลังระยะเวลาที่เปิดเผยในหนังสือชี้ชวน

(1.2.3) การใช้เงินในเรื่องที่ไม่ได้เปิดเผยไว้ในหนังสือชี้ชวนซึ่งเป็นไปตามหลักเกณฑ์ อย่างใดอย่างหนึ่งดังนี้

(1.2.3.1) กรณีเป็นการใช้เงินในเรื่องที่เกี่ยวข้องกับธุรกิจที่เปิดเผยไว้ในหนังสือชี้ชวน มูลค่าการใช้เงินที่เปลี่ยนแปลงไปต้องไม่เกินร้อยละ 30 ของจำนวนเงินที่ได้จากการเสนอขายหุ้นกู้ในครั้งนั้น

(1.2.3.2) กรณีอื่นนอกจากกรณีตาม (1.2.3.1) มูลค่าการใช้เงินที่เปลี่ยนแปลงไป ต้องไม่เกินร้อยละ 15 ของจำนวนเงินที่ได้จากการเสนอขายหุ้นกู้ในครั้งนั้น

1. **กรณีที่เป็นการเปลี่ยนแปลงที่*มีนัยสำคัญ***

ผู้ออกหุ้นกู้ต้องได้รับอนุมัติจากที่ประชุมผู้ถือหุ้นกู้][[29]](#footnote-30)

1. นอกเหนือจากหลักประกันหรือภาระผูกพันต่าง ๆ ที่ผู้ออกหุ้นกู้ได้ให้ไว้หรือทำขึ้นก่อนวันออกหุ้นกู้ ผู้ออกหุ้นกู้จะไม่จำนอง จำนำ ก่อภาระหลักประกันหรือภาระผูกพันใด ๆ เหนือทรัพย์สินและ/หรือรายได้สำคัญที่ใช้ในการประกอบธุรกิจของผู้ออกหุ้นกู้ทั้งในปัจจุบันและอนาคตตลอดเวลาที่ยังคงมีหนี้ตามหุ้นกู้ และข้อกำหนดสิทธินี้ค้างชำระอยู่ เว้นแต่การจำนอง จำนำ ก่อภาระหลักประกัน หรือภาระผูกพันใด ๆ ดังกล่าวจะเกิดขึ้นเนื่องจากเหตุอย่างใดอย่างหนึ่งดังต่อไปนี้[[30]](#footnote-31)

(1) สิทธิของบุคคลภายนอกเหนือทรัพย์สินของผู้ออกหุ้นกู้ที่เกิดขึ้นด้วยอำนาจแห่งกฎหมาย เช่น สิทธิยึดหน่วง สิทธิในทางจำเป็น เป็นต้น

(2) การตกลงยอมรับภาระผูกพันใด ๆ ซึ่งก่อขึ้นบนทรัพย์สินใดที่ผู้ออกหุ้นกู้จำเป็นต้องจัดหามา เพื่อใช้ในการดำเนินกิจการหลักของตนอันเป็นทางธุรกิจตามปกติทั่วไป เช่น การซื้อวัตถุดิบโดยตกลงให้มี การยึดหน่วงกรรมสิทธิ์จนกว่าจะชำระราคาเสร็จสิ้น (Retention of title) เป็นต้น

(3) การก่อหลักประกันหรือภาระผูกพันใด ๆ ตามเงื่อนไขที่กำหนดขึ้นประกอบการขอหรือ การได้รับสัมปทาน ใบอนุญาต การอนุญาต การยินยอม หรือสิทธิพิเศษที่คล้ายคลึงกันที่ผู้ออกหุ้นกู้เข้าทำกับหรือออกโดยหน่วยงานของรัฐ

(4) การก่อภาระหลักประกันที่ก่อขึ้นหรืออนุญาตให้ก่อขึ้นด้วยความยินยอมล่วงหน้าจาก ที่ประชุมผู้ถือหุ้นกู้ หรือผู้ออกหุ้นกู้จะได้มีการจัดให้ผู้ถือหุ้นกู้มีสิทธิในหลักประกันเดียวกันนั้นในลำดับเท่าเทียมกัน และมีสิทธิได้รับชำระหนี้จากหลักประกันนั้นในสัดส่วนเสมอกันกับบุคคลผู้รับหลักประกันรายอื่น

(5) การก่อภาระหลักประกันหรือภาระผูกพันใด ๆ อันเป็นทางธุรกิจตามปกติทั่วไป เพื่อเป็นประกันหนี้ทุกประเภทของผู้ออกหุ้นกู้ซึ่งมีมูลค่าวงเงินที่เป็นประกันหรือมีภาระผูกพันรวมกันไม่เกินกว่า [•] บาท ณ เวลาใด ๆ แต่ทั้งนี้ ต้องไม่ก่อให้เกิดผลกระทบในทางลบอย่างร้ายแรงต่อผู้ถือหุ้นกู้ตามข้อกำหนดสิทธินี้

1. ผู้ออกหุ้นกู้จะไม่ประกาศจ่ายเงินปันผลในกรณีที่ผู้ออกหุ้นกู้ไม่ชำระเงินต้นและ/หรือดอกเบี้ยหุ้นกู้ ที่ถึงกำหนดชำระแล้ว หรือมีเหตุผิดนัดหรือเหตุการณ์ที่อาจกลายเป็นเหตุผิดนัดเกิดขึ้น

(ง) ผู้ออกหุ้นกู้จะไม่ดำเนินการใด ๆ เพื่อเข้าควบรวมกิจการ แยกกิจการ หรือจำหน่ายจ่ายโอนหุ้นหรือทรัพย์สินทั้งหมดหรือส่วนใหญ่ของตนเพื่อวัตถุประสงค์ในการควบรวมกิจการ ยกเว้นกรณีเป็นไปตามเงื่อนไขดังต่อไปนี้ทุกประการ (1) ไม่มีเหตุผิดนัดใดเกิดขึ้นและดำรงอยู่ และ (2) ผู้ออกหุ้นกู้ยังคงมีสถานะเป็นนิติบุคคลเดิมซึ่งคงดำรงอยู่ต่อไป หรือมีการโอนกิจการทั้งหมดให้แก่นิติบุคคลอื่นเนื่องจากการควบรวมกิจการ โดยนิติบุคคลอื่นนั้นรับโอนไปทั้งสิทธิและหน้าที่ของผู้ออกหุ้นกู้ภายใต้หุ้นกู้ และ (3) การดำเนินการดังกล่าว จะไม่ก่อให้เกิดผลกระทบในทางลบอย่างร้ายแรง ทั้งนี้ ผู้ออกหุ้นกู้จะดำเนินการแจ้งให้ผู้ถือหุ้นกู้ทราบเกี่ยวกับสิทธิของผู้ถือหุ้นกู้และผลของการใช้สิทธิที่เกี่ยวข้องกับการควบรวมกิจการ แยกกิจการ หรือจำหน่ายจ่ายโอนหุ้นหรือทรัพย์สินทั้งหมดหรือส่วนใหญ่ของบริษัทเพื่อวัตถุประสงค์ในการควบรวมกิจการตามกฎหมาย

7.4 [ในกรณีดังต่อไปนี้ผู้ออกหุ้นกู้จะต้องดำเนินการเปลี่ยนแปลงการใช้สิทธิแปลงสภาพ[[31]](#footnote-32)

1. เมื่อมีการเปลี่ยนแปลงมูลค่าที่ตราไว้ของหุ้นของผู้ออกหุ้นกู้อันเป็นผลมาจากการรวมหุ้นหรือแบ่งแยกหุ้น
2. เมื่อผู้ออกหุ้นกู้เสนอขายหุ้นที่ออกใหม่ใด ๆ ในราคาที่ต่ำกว่าราคาหุ้นที่คำนวณตามวิธีที่ใช้ราคาตลาดในขณะเสนอขายหุ้นนั้นหรือราคาตลาดในช่วงก่อนการเสนอขายหุ้นนั้น และเป็นวิธีการคำนวณราคา ที่ระบุไว้ในข้อกำหนดสิทธิ
3. เมื่อผู้ออกหุ้นกู้เสนอขายหลักทรัพย์ที่ออกใหม่ประเภทใบสำคัญแสดงสิทธิที่จะซื้อหุ้นหรือหุ้นกู้แปลงสภาพใด ๆ โดยกำหนดราคาหรือคำนวณราคาของหุ้นที่ออกใหม่เพื่อรองรับใบสำคัญแสดงสิทธิที่จะซื้อหุ้นหรือหุ้นกู้แปลงสภาพนั้นต่ำกว่าราคาหุ้นที่คำนวณตามวิธีที่ใช้ราคาตลาดในขณะเสนอขายใบสำคัญแสดงสิทธิ ที่จะซื้อหุ้นหรือหุ้นกู้แปลงสภาพนั้นหรือราคาตลาดในช่วงก่อนการเสนอขายใบสำคัญแสดงสิทธิที่จะซื้อหุ้นหรือหุ้นกู้แปลงสภาพนั้น และเป็นวิธีการคำนวณราคาที่ระบุไว้ในข้อกำหนดสิทธิ
4. เมื่อผู้ออกหุ้นกู้จ่ายเงินปันผลทั้งหมดหรือบางส่วนเป็นหุ้นที่ออกใหม่ให้แก่ผู้ถือหุ้น
5. เมื่อผู้ออกหุ้นกู้จ่ายเงินปันผลเป็นเงินซึ่งเกินกว่าอัตราที่ระบุไว้ในข้อกำหนดสิทธิ
6. เมื่อมีกรณีอื่นใดในลักษณะเดียวกับ (ก) ถึง (จ) ที่ทำให้ผลประโยชน์ตอบแทนใด ๆ ที่ผู้ถือหุ้นกู้จะได้รับ เมื่อมีการใช้สิทธิแปลงสภาพด้อยไปกว่าเดิม]

7.5 [ในกรณีที่ผู้ออกหุ้นกู้ไม่สามารถจัดให้มีหุ้นเพื่อรองรับหุ้นกู้แปลงสภาพ ผู้ออกหุ้นกู้ต้องชำระค่าเสียหาย ให้แก่ผู้ถือหุ้นกู้เป็นจำนวนไม่ต่ำกว่าส่วนต่างของราคาตลาดของหุ้นของผู้ออกหุ้นกู้ ซึ่งเป็นประเภทเดียวกับ หุ้นที่ออกใหม่เพื่อรองรับหุ้นกู้แปลงสภาพในวันที่มีการใช้สิทธิแปลงสภาพ กับราคาที่คำนวณได้จากอัตรา การแปลงสภาพ][[32]](#footnote-33)

7.6 [ระบุข้อกำหนดเกี่ยวกับหน้าที่ของผู้ออกหุ้นกู้อื่น ๆ ทั้งในส่วนที่จะต้องกระทำการและงดเว้นกระทำการ]**[[33]](#footnote-34)**

**8. ดอกเบี้ย**

8.1 [ระบุข้อกำหนดเกี่ยวกับดอกเบี้ย[[34]](#footnote-35) วันที่คำนวณดอกเบี้ย การคำนวณดอกเบี้ย และวันกำหนดชำระดอกเบี้ย]**[[35]](#footnote-36)**

8.2 ในกรณีที่ผู้ออกหุ้นกู้ผิดนัดไม่ชำระเงินต้นตามเงื่อนไขในข้อกำหนดสิทธิ ดอกเบี้ยสำหรับเงินต้นค้างชำระนับจากวันถึงกำหนดชำระจนถึงวันที่ผู้ออกหุ้นกู้ทำการชำระหนี้ครบถ้วนให้คิดในอัตราดอกเบี้ยผิดนัด ทั้งนี้ ไม่ว่าผู้แทนผู้ถือหุ้นกู้จะได้ดำเนินการเรียกร้องให้ผู้ออกหุ้นกู้ชำระหนี้ตามหุ้นกู้ หรือฟ้องร้องเอากับ ผู้ออกหุ้นกู้ตาม 12.2 หรือส่งหนังสือเรียกให้ชำระหนี้โดยพลันให้แก่ผู้ออกหุ้นกู้ตามข้อ 12.3 แล้วหรือไม่ก็ตาม[[36]](#footnote-37)

8.3 [ระบุเงื่อนไขการเปลี่ยนแปลงอัตราดอกเบี้ยหรือรอบการชำระดอกเบี้ย (ถ้ามี)]

**9. วิธีการ เวลา และสถานที่สำหรับการชำระหนี้ตามหุ้นกู้**

9.1 การชำระเงินต้น

(ก) กรณีทั่วไป ผู้ออกหุ้นกู้จะชำระเงินต้นตามหุ้นกู้ให้แก่ผู้ถือหุ้นกู้โดย [เช็คขีดคร่อมเฉพาะในนามของผู้ถือหุ้นกู้ / การโอนเงินเข้าบัญชีธนาคารตามที่ได้มีการแจ้งเป็นหนังสือให้ผู้ออกหุ้นกู้ทราบล่วงหน้าแล้ว ไม่น้อยกว่า [•] วันทำการก่อนวันถึงกำหนดชำระเงิน] ทั้งนี้ ผู้ถือหุ้นกู้ไม่จำต้องนำใบหุ้นกู้มาเวนคืน เพื่อรับชำระเงินต้น[[37]](#footnote-38) เว้นแต่ในกรณีที่มีเหตุอันควรสงสัย ผู้ออกหุ้นกู้หรือนายทะเบียนหุ้นกู้จะเรียกให้ผู้ถือหุ้นกู้นำใบหุ้นกู้มาเวนคืนก็ได้ซึ่งในกรณีดังกล่าวผู้ออกหุ้นกู้ไม่จำต้องชำระเงินจนกว่า จะได้รับใบหุ้นกู้แล้ว

(ข) กรณีของหุ้นกู้ที่ศูนย์รับฝากหลักทรัพย์เป็นผู้ถือหุ้นกู้แทน ผู้ออกหุ้นกู้จะชำระเงินต้นตามหุ้นกู้ให้แก่บุคคลที่ศูนย์รับฝากหลักทรัพย์มีหนังสือแจ้งมายังผู้ออกหุ้นกู้ และ/หรือนายทะเบียนหุ้นกู้ว่าเป็นผู้ทรงสิทธิในหุ้นกู้จำนวนต่าง ๆ ที่ลงทะเบียนในสมุดทะเบียนหุ้นกู้ไว้ในชื่อของศูนย์รับฝากหลักทรัพย์ โดย [เช็คขีดคร่อมเฉพาะในนามของผู้ถือหุ้นกู้ / การโอนเงินเข้าบัญชีธนาคารตามที่ได้มีการแจ้งเป็นหนังสือ ให้ผู้ออกหุ้นกู้ทราบล่วงหน้าแล้วไม่น้อยกว่า [•] วันทำการก่อนวันถึงกำหนดชำระเงิน][[38]](#footnote-39)

9.2 การชำระดอกเบี้ย หรือเงินจำนวนอื่นใด (ถ้ามี)

(ก) กรณีทั่วไป ผู้ออกหุ้นกู้จะชำระเงินหุ้นกู้ให้แก่ผู้ถือหุ้นกู้โดย [เช็คขีดคร่อมเฉพาะในนามของ ผู้ถือหุ้นกู้ / การโอนเงินเข้าบัญชีธนาคารตามที่ได้มีการแจ้งเป็นหนังสือให้ผู้ออกหุ้นกู้ทราบล่วงหน้าแล้ว ไม่น้อยกว่า [•] วันทำการก่อนวันถึงกำหนดชำระเงิน] โดยผู้ถือหุ้นกู้ไม่จำต้องนำใบหุ้นกู้มาเวนคืนเพื่อรับชำระเงินตามข้อ 9.2 นี้ เว้นแต่ในกรณีที่มีเหตุอันควรสงสัย ผู้ออกหุ้นกู้หรือนายทะเบียนหุ้นกู้จะเรียกให้ผู้ถือหุ้นกู้ นำใบหุ้นกู้มาเวนคืนก็ได้ซึ่งในกรณีดังกล่าวผู้ออกหุ้นกู้ไม่จำต้องชำระเงินจนกว่าจะได้รับใบหุ้นกู้แล้ว

(ข) กรณีของหุ้นกู้ที่ศูนย์รับฝากหลักทรัพย์เป็นผู้ถือหุ้นกู้แทน ผู้ออกหุ้นกู้จะชำระเงินตามข้อ 9.2 ให้แก่บุคคลที่ศูนย์รับฝากหลักทรัพย์มีหนังสือแจ้งมายังนายทะเบียนหุ้นกู้ว่าเป็นผู้ทรงสิทธิในหุ้นกู้จำนวนต่าง ๆ ที่ลงทะเบียนในสมุดทะเบียนหุ้นกู้ไว้ในชื่อของศูนย์รับฝากหลักทรัพย์โดย [เช็คขีดคร่อมของผู้ออกหุ้นกู้ / การโอนเงินเข้าบัญชีธนาคาร]

9.3 ในการชำระเงินตามข้อกำหนดสิทธิ ผู้ออกหุ้นกู้จะชำระให้ผู้ถือหุ้นกู้ภายในเวลา [•] น. ของวันครบกำหนดชำระเงินตามหุ้นกู้ หากวันครบกำหนดชำระเงินตามหุ้นกู้ (ไม่ว่าจะเป็นเงินต้นหรือดอกเบี้ยหรือ เงินจำนวนอื่นใด) ให้แก่ผู้ถือหุ้นกู้ไม่ตรงกับวันทำการ ให้เลื่อนวันชำระเงินไปเป็นวันทำการถัดไป โดยผู้ออกหุ้นกู้ ไม่จำต้องจ่ายเงินเพิ่มใด ๆ สำหรับการเลื่อนวันชำระเงินตามข้อ 9.3 นี้ เว้นแต่ในกรณีดอกเบี้ยงวดสุดท้าย ซึ่งจะต้องนำจำนวนวันทั้งหมดที่เลื่อนออกไปจนถึง (แต่ไม่รวม) วันชำระดอกเบี้ยที่เลื่อนออกไปมารวมคำนวณดอกเบี้ยด้วย[[39]](#footnote-40)

9.4 ในกรณีที่มีเหตุผิดนัดและผู้ออกหุ้นกู้ได้ชำระเงินตามหุ้นกู้แล้ว การจัดสรรเงินที่ได้รับชำระหนี้มานั้น ให้เป็นไปตามลำดับดังต่อไปนี้

(ก) *ลำดับที่หนึ่ง* ชำระค่าใช้จ่ายและภาระหนี้ทั้งหมดที่ผู้แทนผู้ถือหุ้นกู้ทดรองจ่ายไปเพื่อดำเนินการ เพื่อประโยชน์ของผู้ถือหุ้นกู้ ซึ่งรวมถึงแต่ไม่จำกัดเฉพาะ ค่าใช้จ่ายเพื่อการบังคับชำระหนี้ภายใต้หุ้นกู้

(ข) *ลำดับที่สอง* ชำระดอกเบี้ยหุ้นกู้ที่คงค้างและยังไม่ได้ชำระภายใต้หุ้นกู้ตามที่คำนวณจนถึงวันที่ มีการชำระ

(ค) *ลำดับที่สาม* ชำระเงินต้นคงค้างภายใต้หุ้นกู้ และ

(ง) *ลำดับที่สี่* จำนวนเงินคงเหลือ (หากมี) ให้ชำระคืนแก่ผู้ออกหุ้นกู้โดยไม่ชักช้า

**10. การไถ่ถอนหุ้นกู้และการซื้อคืนหุ้นกู้**

10.1 ผู้ออกหุ้นกู้จะทำการไถ่ถอนหุ้นกู้ในวันครบกำหนดไถ่ถอนหุ้นกู้โดยการชำระ[เงินต้นตามมูลค่าหุ้นกู้]**[[40]](#footnote-41)**

10.2 ผู้ออกหุ้นกู้มีสิทธิซื้อคืนหุ้นกู้จากตลาดรองหรือแหล่งอื่น ๆ ได้ไม่ว่าในเวลาใด ๆ แต่หากผู้ออกหุ้นกู้ ทำคำเสนอซื้อคืนหุ้นกู้เป็นการทั่วไป ผู้ออกหุ้นกู้จะต้องประกาศซื้อคืนหุ้นกู้ต่อผู้ถือหุ้นกู้ทุกรายเป็นการทั่วไป และจะต้องทำการซื้อคืนหุ้นกู้จากผู้ถือหุ้นกู้ซึ่งประสงค์จะขายคืนหุ้นกู้ทุกรายอย่างเท่าเทียมกันตามสัดส่วน ที่เสนอขาย

10.3 เมื่อผู้ออกหุ้นกู้ทำการซื้อคืนหุ้นกู้แล้วจะมีผลทำให้หนี้ตามหุ้นกู้ดังกล่าวระงับลง เนื่องจากหนี้ เกลื่อนกลืนกันตามกฎหมาย และผู้ออกหุ้นกู้จะนำหุ้นกู้ดังกล่าวออกเสนอขายต่อไปอีกมิได้ ซึ่งผู้ออกหุ้นกู้จะต้องแจ้งให้นายทะเบียนหุ้นกู้ทราบเพื่อยกเลิกหุ้นกู้ที่ซื้อมาดังกล่าว รวมทั้งแจ้งเรื่องการซื้อคืนหุ้นกู้ให้ผู้แทนผู้ถือหุ้นกู้ ตลาดรองที่มีการซื้อขายหุ้นกู้ สำนักงาน ก.ล.ต. ทราบโดยไม่ชักช้า ทั้งนี้ จะต้องเป็นไปตามประกาศและกฎหมายที่เกี่ยวข้อง

10.4 ผู้ออกหุ้นกู้มีสิทธิไถ่ถอนหุ้นกู้ก่อนวันครบกำหนดไถ่ถอนหุ้นกู้ได้ภายใต้เงื่อนไขดังต่อไปนี้ [ระบุกรณี ที่ตกลงกันไว้]**[[41]](#footnote-42)**

10.5 ผู้ถือหุ้นกู้มีสิทธิขอให้ผู้ออกหุ้นกู้ทำการไถ่ถอนหุ้นกู้ก่อนวันครบกำหนดไถ่ถอนหุ้นกู้ได้ภายใต้เงื่อนไขดังต่อไปนี้ [ระบุกรณีที่ตกลงกันไว้]**[[42]](#footnote-43)**

**11.** **[วิธีการแปลงสภาพแห่งสิทธิ]**

[ระบุหลักเกณฑ์ เงื่อนไข และวิธีการในการแปลงสภาพแห่งสิทธิตามหุ้นกู้]

**12. การผิดนัดและผลของการผิดนัด**

12.1 กรณีใดกรณีหนึ่งดังต่อไปนี้ถือเป็นเหตุผิดนัดตามข้อกำหนดสิทธิ[[43]](#footnote-44)

(ก) ผู้ออกหุ้นกู้ผิดนัดไม่ชำระเงินไม่ว่าเงินต้นหรือดอกเบี้ยหรือเงินจำนวนอื่นใดในวันถึงกำหนดชำระตามเงื่อนไขในข้อกำหนดสิทธิ อย่างไรก็ดี กรณีดังกล่าวย่อมไม่ถือเป็นเหตุผิดนัดหากการไม่ชำระเงินต้นหรือดอกเบี้ยดังกล่าว มีสาเหตุมาจากความล่าช้า และ/หรือความผิดพลาดที่เกี่ยวกับระบบการโอนเงิน หรือเหตุสุดวิสัยอื่นใด ซึ่งอยู่นอกเหนือการควบคุมของผู้ออกหุ้นกู้ และผู้ออกหุ้นกู้พิสูจน์ให้เป็นที่พอใจแก่ผู้แทนผู้ถือหุ้นกู้ได้ว่า ตนได้นำดอกเบี้ยหรือเงินต้นหรือเงินจำนวนอื่นใดเข้าบัญชีเพื่อชำระให้แก่ผู้ถือหุ้นกู้แล้วตั้งแต่วันครบกำหนดชำระแต่ผู้ถือหุ้นกู้มิได้รับชำระโดยเหตุอันจะโทษผู้ออกหุ้นกู้มิได้หรือโดยเหตุสุดวิสัยหรือ เหตุใด ๆ ที่ผู้ออกหุ้นกู้ไม่สามารถควบคุมได้ และผู้ออกหุ้นกู้ได้ดำเนินการให้ผู้ถือหุ้นกู้ได้รับชำระดอกเบี้ยหรือเงินต้นหรือเงินจำนวนอื่นใดครบถ้วนภายใน [•] วันทำการหลังจากวันครบกำหนดชำระ แล้วแต่กรณี

(ข) ผู้ออกหุ้นกู้ฝ่าฝืนหน้าที่ตามข้อ 7.2 (ธ)

(ค) ผู้ออกหุ้นกู้ไม่ปฏิบัติตามข้อกำหนดสิทธิในข้ออื่น ๆ นอกจากการผิดนัดไม่ชำระเงิน ตามข้อ 12.1 (ก) หรือการฝ่าฝืนหน้าที่ตามข้อ 12.1 (ข) และเหตุผิดเงื่อนไขเช่นนั้นยังคงมีอยู่เป็นระยะเวลา 30 วัน นับจากวันที่ได้มีการส่งหนังสือแจ้งเหตุผิดเงื่อนไข พร้อมทั้งแจ้งให้ผู้ออกหุ้นกู้แก้ไขเหตุผิดเงื่อนไขดังกล่าวแล้ว โดยผู้แทนผู้ถือหุ้นกู้ หรือผู้ถือหุ้นกู้ที่ถือหุ้นกู้รวมกันไม่น้อยกว่าร้อยละ [•] ของหุ้นกู้ที่ยังมิได้ทำการไถ่ถอนทั้งหมด

(ง) ผู้ออกหุ้นกู้ผิดนัดชำระหนี้ทางการเงินเป็นจำนวนเงินรวมกันเกินกว่า [•] บาท หรือเงินสกุลอื่น ที่มีจำนวนเทียบเท่าจากการที่ (1) ผู้ออกหุ้นกู้ไม่ชำระหนี้ทางการเงินดังกล่าวภายในกำหนดชำระหนี้เดิมหรือภายในระยะเวลาที่เจ้าหนี้ขยายให้ หรือ (2) หนี้ทางการเงินดังกล่าวถูกเจ้าหนี้เรียกให้ชำระคืนก่อนกำหนดตามสิทธิของเจ้าหนี้ในสัญญาที่เกี่ยวข้อง

(จ) ผู้ออกหุ้นกู้ต้องคำพิพากษาเสร็จเด็ดขาด หรือคำชี้ขาดของอนุญาโตตุลาการอันถึงที่สุด ให้ชำระเงิน (ไม่ว่าจะเป็นเงินสกุลใด) ครั้งเดียวหรือหลายครั้งรวมกัน ณ ขณะใดขณะหนึ่ง คำนวณรวมกันแล้วเป็นจำนวนเกินกว่า [•] บาท เว้นแต่ผู้ออกหุ้นกู้สามารถพิสูจน์ให้เป็นที่พอใจแก่ผู้แทนผู้ถือหุ้นกู้หรือที่ประชุมผู้ถือหุ้นกู้ได้ว่าตนจะสามารถชำระหนี้ทั้งจำนวนภายในระยะเวลาที่กำหนดไว้ในคำพิพากษาหรือคำชี้ขาดนั้นโดยไม่ก่อให้เกิดผลกระทบในทางลบอย่างร้ายแรง

(ฉ) ผู้ออกหุ้นกู้ตกเป็นผู้มีหนี้สินล้นพ้นตัวตามที่กฎหมายกำหนด หรือมีการเริ่มดำเนินการเพื่อขอฟื้นฟูกิจการของผู้ออกหุ้นกู้หรือเพื่อขอให้ผู้ออกหุ้นกู้ล้มละลายภายใต้กฎหมายที่เกี่ยวข้อง และสถานการณ์เป็น ผู้มีหนี้สินล้นพ้นตัว หรือการดำเนินการดังกล่าวไม่ได้รับการปลดเปลื้องภายใน [•] วันนับแต่วันที่ผู้ออกหุ้นกู้ ตกอยู่ในสถานะดังกล่าว หรือนับแต่วันที่มีการยื่นคำฟ้องหรือคำร้องต่อศาลเพื่อดำเนินการเช่นนั้น แล้วแต่กรณี

(ช) เมื่อปรากฏว่ามีคำสั่งยึดหรืออายัด ทรัพย์สินหรือรายได้ของผู้ออกหุ้นกู้ ไม่ว่าในปัจจุบันหรือ ในอนาคต และไม่ว่าทั้งหมดหรือบางส่วนที่สำคัญ หรือมีการดำเนินการทางกฎหมายอื่นใด รวมถึงการแต่งตั้ง ผู้บังคับหลักประกันตามกฎหมาย ซึ่งคำสั่งหรือการถูกดำเนินการทางกฎหมายนั้นมีผลบังคับเอากับกิจการ ทรัพย์สิน หรือรายได้ทั้งหมดหรือบางส่วนที่สำคัญของผู้ออกหุ้นกู้ และการดำเนินการดังกล่าวอาจเกิดผลกระทบในทางลบอย่างร้ายแรง เว้นแต่คดีที่ผู้ออกหุ้นกู้ต้องคำสั่งยึดหรืออายัดหรือการดำเนินการทางกฎหมายนั้น อยู่ในระหว่างการโต้แย้งโดยสุจริต ซึ่งในกรณีดังกล่าวให้ถือว่ามิได้เป็นเหตุผิดนัดที่เกี่ยวข้องกับหุ้นกู้ ตราบเท่าที่คดีหรือการดำเนินการทางกฎหมายนั้นยังไม่มีการตัดสินเป็นที่สุด

(ซ) (1) ผู้ออกหุ้นกู้หยุดประกอบกิจการทั้งหมดหรือบางส่วนที่สำคัญ ไม่ว่าจะเป็นการชั่วคราวหรือถาวร อันอาจเกิดผลกระทบในทางลบอย่างร้ายแรง หรือ (2) มีคำสั่งหรือมติให้ผู้ออกหุ้นกู้เลิกกิจการหรือ (3)ผู้ออกหุ้นกู้ประกาศเป็นการทั่วไปว่าจะเลิกกิจการ หรือ (4) ผู้ออกหุ้นกู้เข้าสู่กระบวนการชำระบัญชี เว้นแต่การเลิกกิจการที่กล่าวมาในข้อนี้เป็นผลเนื่องมาจากการปรับโครงสร้างการดำเนินธุรกิจของผู้ออกหุ้นกู้หรือการควบรวมบริษัท ซึ่งเข้าตามเงื่อนไขของข้อยกเว้นที่กำหนดไว้ในข้อ 7.3 (ง)

(ฌ) หนี้ตามหุ้นกู้ หรือการกระทำตามภาระหน้าที่ที่เป็นสาระสำคัญอย่างใดอย่างหนึ่งหรือหลายอย่าง ของผู้ออกหุ้นกู้ อันเกี่ยวกับหุ้นกู้หรือที่มีอยู่ภายใต้ข้อกำหนดสิทธินี้ไม่มีผลผูกพันตามกฎหมาย

(ญ) (1) ผู้ออกหุ้นกู้ประกาศว่าไม่สามารถปฏิบัติตามภาระหน้าที่ตามหนี้ทางการเงินของตน หรือ (2) ผู้ออกหุ้นกู้ระงับหรือหยุดพักการชำระหนี้ของตนเป็นการทั่วไป หรือ (3) ผู้ออกหุ้นกู้เข้าทำสัญญาใด ๆ กับเจ้าหนี้รายใดรายหนึ่งหรือหลายรายรวมกันของตน เพื่อวัตถุประสงค์ในการปรับโครงสร้างหนี้อันมีลักษณะเป็นการผ่อนผันการชำระหนี้ทางการเงิน ไม่ว่าทั้งหมดของผู้ออกหุ้นกู้หรือบางส่วนที่สำคัญของผู้ออกหุ้นกู้ เนื่องจากผู้ออกหุ้นกู้อาจไม่สามารถชำระหนี้ได้เมื่อหนี้นั้นถึงกำหนดชำระ (ซึ่งรวมถึงการเลื่อนหรือเปลี่ยนแปลงกำหนดเวลาชำระหนี้หรือมีการปรับเปลี่ยนอย่างใด ๆ เกี่ยวกับหนี้ทางการเงินดังกล่าว) หรือ (4) ผู้ออกหุ้นกู้ ทำความตกลงหรือทำขึ้นซึ่งการโอนสิทธิโดยทั่วไป หรือการประนีประนอมเพื่อประโยชน์ในการผ่อนผัน การปฏิบัติตามภาระหนี้ทางการเงินทั้งหมดหรือบางส่วนที่สำคัญซึ่งผู้ออกหุ้นกู้อาจไม่สามารถชำระได้

12.2 ในกรณีที่เกิดเหตุผิดนัดตามข้อ 12.1 ผู้แทนผู้ถือหุ้นกู้อาจใช้ดุลพินิจตามที่เห็นสมควรโดยฝ่ายเดียวดำเนินการเรียกร้องให้ผู้ออกหุ้นกู้ชำระหนี้ตามหุ้นกู้ หรือดำเนินการฟ้องร้องเอากับผู้ออกหุ้นกู้ หรือผู้แทนผู้ถือหุ้นกู้อาจจัดให้มีการประชุมผู้ถือหุ้นกู้ภายใน 45 วันนับแต่ตนได้รู้ถึงเหตุผิดนัดนั้น เพื่อขอมติในการดำเนินการเรียกร้องให้ผู้ออกหุ้นกู้ชำระหนี้ตามหุ้นกู้ หรือ ดำเนินการฟ้องร้องเอากับผู้ออกหุ้นกู้หากเกิดความเสียหายขึ้น ผู้แทนผู้ถือหุ้นกู้จะต้องดำเนินการเรียกร้องค่าเสียหายให้แก่ผู้ถือหุ้นกู้ทั้งปวงด้วยภายใน [90][[44]](#footnote-45) วันนับแต่วันที่อาจใช้สิทธิเรียกร้องเช่นนั้นได้

ทั้งนี้ ผู้แทนผู้ถือหุ้นกู้จะต้องส่งหนังสือบอกกล่าวให้ผู้ออกหุ้นกู้ชำระหนี้ภายใน [•] วันนับแต่วันที่ตนได้รู้ ถึงเหตุผิดนัด หรือนับแต่วันที่ที่ประชุมผู้ถือหุ้นกู้มีมติ

12.3 โดยไม่ขัดหรือแย้งกับความในข้อ 12.2 เมื่อ

(ก) เกิดเหตุผิดนัดตามข้อ 12.1 (ฉ) ข้อ 12.1 (ซ) (2) (3) หรือ (4) หรือข้อ 12.1 (ฌ) หรือ

(ข) เมื่อเกิดเหตุผิดนัดตามข้อ 12.1 กรณีอื่นนอกจากที่ระบุไว้ในข้อ 12.3 (ก) ซึ่ง

(1) ผู้แทนผู้ถือหุ้นกู้ใช้ดุลพินิจของตนพิจารณาเห็นสมควรภายใน 15 วันนับแต่ตนได้รู้ถึงเหตุผิดนัด หรือ

(2) ผู้แทนผู้ถือหุ้นกู้ได้รับการร้องขอเป็นหนังสือจากผู้ถือหุ้นกู้ไม่ว่ารายเดียวหรือหลายรายที่ถือหุ้นกู้หรือถือหุ้นกู้รวมกันไม่น้อยกว่าร้อยละ 50 ของหุ้นกู้ที่ยังมิได้ไถ่ถอนทั้งหมด หรือ

(3) ผู้แทนผู้ถือหุ้นกู้ได้รับมติของที่ประชุมผู้ถือหุ้นกู้

ผู้แทนผู้ถือหุ้นกู้จะต้องส่งหนังสือแจ้งไปยังผู้ออกหุ้นกู้ให้ชำระหนี้เงินตามหุ้นกู้ทั้งหมด ซึ่งยังไม่ถึงกำหนดชำระโดยพลัน โดยระบุเหตุผิดนัดที่เกิดขึ้นนั้นด้วย **(“หนังสือเรียกให้ชำระหนี้โดยพลัน”)** ภายใน 5 วันทำการ นับแต่ตนได้รู้ถึงเหตุผิดนัดที่ระบุไว้ในข้อ 12.3 (ก) หรือนับแต่วันสิ้นสุดระยะเวลาพิจารณาตามข้อ 12.3 (ข) (1) หรือนับแต่วันได้รับหนังสือร้องขอตามข้อ 12.3 (ข) (2) หรือนับแต่วันที่ที่ประชุมผู้ถือหุ้นกู้มีมติตามข้อ 12.3 (ข) (3) แล้วแต่กรณี

หากเหตุผิดนัดนั้นยังคงดำรงอยู่จนถึงเวลาที่หนังสือเรียกให้ชำระหนี้โดยพลันส่งถึงหรือถือว่า ส่งถึงผู้ออกหุ้นกู้แล้ว ให้ถือว่าหนี้เงินตามหุ้นกู้ทั้งหมดซึ่งยังไม่ถึงกำหนดชำระเป็นอันถึงกำหนดชำระโดยพลัน และผู้ออกหุ้นกู้จะต้องชำระเงินต้นคงค้างทั้งหมดภายใต้หุ้นกู้ พร้อมด้วยดอกเบี้ยตามข้อกำหนดสิทธิ ที่คำนวณจนถึงขณะนั้นให้แก่ผู้ถือหุ้นกู้ภายในกำหนดเวลาที่ผู้แทนผู้ถือหุ้นกู้ได้มีหนังสือแจ้งไปยังผู้ออกหุ้นกู้ ให้ทำการชำระดังกล่าว ทั้งนี้ การที่ผู้ออกหุ้นกู้ผิดนัดไม่ชำระเงินไม่ว่าจำนวนใด ๆ ให้แก่ผู้ถือหุ้นกู้รายใด หากไม่ปรากฏข้อเท็จจริงโดยชัดแจ้งหรือมีการพิสูจน์ให้เห็นชัดแจ้งเป็นประการอื่นให้ถือไว้ก่อนว่าได้มีเหตุผิดนัดเช่นเดียวกันนั้นเกิดขึ้นกับหุ้นกู้ทั้งหมด

12.4 เมื่อผู้แทนผู้ถือหุ้นกู้ได้มีหนังสือบอกกล่าวเรียกให้ชำระหนี้ตามข้อ 12.2 หรือส่งหนังสือเรียกให้ ชำระหนี้โดยพลันไปยังผู้ออกหุ้นกู้ตามข้อ 12.3 แล้ว

(ก) ผู้แทนผู้ถือหุ้นกู้จะต้องดำเนินการให้ผู้ออกหุ้นกู้ชำระหนี้ที่ค้างชำระอยู่ตามหุ้นกู้ทั้งหมดโดยเร็วที่สุดเท่าที่จะสามารถกระทำได้ ซึ่งรวมถึงการฟ้องร้องบังคับคดีเอากับผู้ออกหุ้นกู้ด้วยหากสามารถกระทำได้โดยถูกต้องตามกฎหมาย[[45]](#footnote-46)

(ข) ผู้ถือหุ้นกู้แต่ละรายจะมีสิทธิฟ้องร้องบังคับชำระหนี้ตามหุ้นกู้ที่ค้างชำระแก่ตนเองจากผู้ออกหุ้นกู้ได้ด้วยตนเองจากผู้ออกหุ้นกู้ได้ด้วยตนเองก็ต่อเมื่อสิ้นสุดระยะเวลาที่ผู้แทนผู้ถือหุ้นกู้ได้มีหนังสือแจ้งไปยัง ผู้ออกหุ้นกู้ตามข้อ 12.3 แล้ว ยังไม่มีการชำระหนี้ที่ค้างชำระแก่ตน และขณะที่ผู้ถือหุ้นกู้ฟ้องคดีนั้น ผู้แทนผู้ถือหุ้นกู้ยังมิได้ดำเนินการฟ้องร้องผู้ออกหุ้นกู้ให้ชำระหนี้ที่ค้างชำระ[[46]](#footnote-47)

**13. การประชุมผู้ถือหุ้นกู้**

13.1 ผู้ออกหุ้นกู้หรือผู้แทนผู้ถือหุ้นกู้มีสิทธิเรียกประชุมผู้ถือหุ้นกู้ได้ไม่ว่าในเวลาใด ๆ แต่ผู้แทนผู้ถือหุ้นกู้จะต้องเรียกประชุมผู้ถือหุ้นกู้โดยเร็ว ซึ่งจะต้องไม่เกิน 30 วัน นับแต่วันที่ผู้ถือหุ้นกู้ที่ถือหุ้นกู้หรือถือหุ้นกู้รวมกันไม่น้อยกว่าร้อยละ 25 ของหุ้นกู้ที่ยังมิได้ไถ่ถอนทั้งหมดมีคำขอเป็นหนังสือให้ผู้แทนผู้ถือหุ้นกู้

เรียกประชุมผู้ถือหุ้นกู้ หรือนับแต่วันที่เกิดกรณีใดกรณีหนึ่งดังต่อไปนี้[[47]](#footnote-48)

1. หากเกิดเหตุผิดนัดกรณีใดกรณีหนึ่งตามที่กำหนดไว้ในข้อ 12.1 และในขณะนั้นผู้แทนผู้ถือหุ้นกู้

ยังมิได้ส่งหนังสือแจ้งไปยังผู้ออกหุ้นกู้ให้ทำการชำระหนี้หุ้นกู้ค้างชำระตามข้อ 12.3 วรรคสาม

(ข) หากมีการเสนอขอแก้ไขเปลี่ยนแปลงข้อกำหนดสิทธิในสาระสำคัญตามที่กำหนดไว้ในข้อ 16.1

(ค) หากมีกรณีที่จะต้องแต่งตั้งผู้แทนผู้ถือหุ้นกู้รายใหม่แทนผู้แทนผู้ถือหุ้นกู้รายเดิม เว้นแต่เป็นกรณีที่มีการออกหนังสือเพื่อขออนุมัติเปลี่ยนตัวผู้แทนผู้ถือหุ้นกู้ตาม ข้อ 15.3 (ข)

(ง) หากมีเหตุการณ์สำคัญซึ่งผู้แทนผู้ถือหุ้นกู้หรือผู้ถือหุ้นกู้ที่ถือหุ้นกู้หรือถือหุ้นกู้รวมกันไม่น้อยกว่าร้อยละ 25 ของหุ้นกู้ที่ยังมิได้ไถ่ถอนทั้งหมด (โดยหนังสือถึงผู้แทนผู้ถือหุ้นกู้) เห็นว่าอาจกระทบต่อส่วนได้เสีย ของผู้ถือหุ้นกู้ หรือความสามารถของผู้ออกหุ้นกู้ในการปฏิบัติตามข้อกำหนดสิทธิ

13.2 มติโดยชอบของที่ประชุมผู้ถือหุ้นกู้ที่เรียกประชุมและดำเนินการประชุมโดยชอบมีผลใช้บังคับและผูกพันผู้ถือหุ้นกู้ทุกรายไม่ว่าจะได้เข้าร่วมประชุมหรือไม่ก็ตาม ส่วนหลักเกณฑ์ในการประชุมผู้ถือหุ้นกู้นั้น จะเป็นไปตามเอกสารหมายเลข [•] แนบท้ายข้อกำหนดสิทธิ

13.3 ผู้ออกหุ้นกู้จะเป็นผู้รับผิดชอบค่าใช้จ่ายทั้งหมดที่เกี่ยวข้องกับการจัดการประชุมผู้ถือหุ้นกู้ ทั้งที่เรียกประชุมโดยผู้ออกหุ้นกู้ และที่เรียกประชุมโดยผู้แทนผู้ถือหุ้นกู้

13.4 ผู้ออกหุ้นกู้หรือผู้แทนผู้ถือหุ้นกู้จะไม่ให้ผลประโยชน์ใด ๆ ตอบแทนแก่ผู้ถือหุ้นกู้เฉพาะราย เพื่อเป็นการจูงใจให้ลงคะแนนทางใดทางหนึ่งเป็นการเฉพาะ ในการประชุมผู้ถือหุ้นกู้

**14. อำนาจ หน้าที่ และความรับผิดชอบของผู้แทนผู้ถือหุ้นกู้**

14.1 ผู้แทนผู้ถือหุ้นกู้ไม่ต้องรับผิดต่อผู้ถือหุ้นกู้ในความเสียหายใด ๆ ที่เกิดขึ้นเนื่องจากการปฏิบัติหน้าที่ของตน เว้นแต่บรรดาความเสียหายซึ่งเกิดขึ้นแก่ผู้ถือหุ้นกู้จากการที่ผู้แทนผู้ถือหุ้นกู้ปฏิบัติหน้าที่หรือละเว้นการปฏิบัติหน้าที่ด้วยความจงใจหรือโดยมิได้ใช้ความระมัดระวังตามที่จะพึงคาดหมายได้จากบุคคล ที่ประกอบการเป็นผู้แทนผู้ถือหุ้นกู้ อย่างไรก็ตาม โดยไม่ขัดหรือแย้งกับขอบเขตความรับผิดของผู้แทนผู้ถือหุ้นกู้ดังกล่าวข้างต้น ผู้แทนผู้ถือหุ้นกู้ไม่ต้องรับผิดชอบต่อความสูญเสียหรือความเสียหายใด ๆ ที่เกิดขึ้นจาก การกระทำที่กระทำลงตามมติที่ประชุมผู้ถือหุ้นกู้

14.2 นอกเหนือจากบรรดาอำนาจ หน้าที่ และความรับผิดชอบตามที่กฎหมายกำหนดไว้ ผู้แทนผู้ถือหุ้นกู้จะมีอำนาจ หน้าที่ และความรับผิดชอบดังต่อไปนี้

(ก) ดำเนินการต่าง ๆ ตามที่กำหนดไว้ในข้อ 14.2 นี้ และข้ออื่น ๆ ของข้อกำหนดสิทธิ ซึ่งในกรณีที่ผู้แทนผู้ถือหุ้นกู้มีสิทธิใช้ดุลยพินิจของตนตามข้อกำหนดสิทธิ ผู้แทนผู้ถือหุ้นกู้สามารถใช้ดุลยพินิจได้โดยอิสระโดยคำนึงถึงผลประโยชน์ของผู้ถือหุ้นกู้เป็นหลัก

1. ทำความตกลงกับผู้ออกหุ้นกู้ในเรื่องต่าง ๆ ดังต่อไปนี้ โดยไม่ต้องได้รับความยินยอมจากที่ประชุมผู้ถือหุ้นกู้
   1. การแก้ไขเปลี่ยนแปลงข้อกำหนดสิทธิ และ/หรือสัญญาที่เกี่ยวข้องกับหุ้นกู้ในประเด็นซึ่งผู้แทนผู้ถือหุ้นกู้เห็นว่าจะเป็นประโยชน์ต่อผู้ถือหุ้นกู้หรือไม่ทำให้สิทธิประโยชน์ของผู้ถือหุ้นกู้ด้อยลง
   2. การแก้ไขเปลี่ยนแปลงข้อกำหนดสิทธิ และ/หรือสัญญาที่เกี่ยวข้องกับหุ้นกู้ในประเด็นที่ผู้แทนผู้ถือหุ้นกู้เห็นว่าเป็นการแก้ไขข้อผิดพลาดที่เห็นได้โดยชัดแจ้ง หรือเป็นการแก้ไขเปลี่ยนแปลง เพื่อให้ถูกต้องสอดคล้องกับกฎหมาย ระเบียบ ข้อบังคับ หลักเกณฑ์ มาตรฐาน หรือแนวปฏิบัติอื่นใดของหน่วยงาน ที่มีหน้าที่กำกับดูแลรวมถึงสมาคมตลาดตราสารหนี้ไทยที่ใช้บังคับกับหุ้นกู้
   3. ผ่อนผันหรือยกเว้นไม่ถือว่ากรณีที่เกิดขึ้นตามข้อ 12.1 ในขณะใดขณะหนึ่งเป็นกรณีผิดนัด ที่จะต้องดำเนินการตามข้อ 12.2 ข้อ 12.3 และข้อ 12.4 หากผู้แทนผู้ถือหุ้นกู้เห็นว่าการผ่อนผันหรือ ยกเว้นดังกล่าวเป็นเรื่องที่เหมาะสมโดยคำนึงถึงผลประโยชน์ของผู้ถือหุ้นกู้เป็นหลัก

(ค) รับและเก็บรักษาเอกสารและทรัพย์สินรวมทั้งหลักประกัน (ถ้ามี) ซึ่งผู้แทนผู้ถือหุ้นกู้จะต้องรับไว้แทนผู้ถือหุ้นกู้ตามข้อกำหนดสิทธิ และ/หรือสัญญาที่เกี่ยวข้องกับหุ้นกู้

(ง) เว้นแต่กรณีที่ผู้ออกหุ้นกู้ดำเนินการเรียกประชุมให้ผู้แทนผู้ถือหุ้นกู้ดำเนินการเรียกประชุมผู้ถือหุ้นกู้ ซึ่งรวมถึงการจัดเตรียมหนังสือเชิญประชุมผู้ถือหุ้นกู้และเอกสารใด ๆ ที่เกี่ยวข้องกับการประชุมผู้ถือหุ้นกู้ ตามหลักเกณฑ์และวิธีการที่ระบุไว้ในข้อกำหนดสิทธิ

ทั้งนี้ ในกรณีที่มีการประชุมผู้ถือหุ้นกู้ ให้ผู้แทนผู้ถือหุ้นกู้เข้าร่วมในการประชุมผู้ถือหุ้นกู้ทุกครั้งและเสนอความเห็นต่อที่ประชุมผู้ถือหุ้นกู้ ถึงข้อดี ข้อเสีย และผลกระทบของการลงมติในกรณีที่ผู้ออกหุ้นกู้ ไม่ปฏิบัติตามข้อกำหนดสิทธิ กฎ ระเบียบ และข้อบังคับที่เกี่ยวข้อง หรือในกรณีอื่น ๆ ที่มีหรืออาจมีผลกระทบต่อผลประโยชน์ของผู้ถือหุ้นกู้อย่างมีนัยสำคัญ

1. พิจารณาจากข้อมูล เอกสาร รายงานใด ๆ ที่ตนได้รับ ว่าผู้ออกหุ้นกู้ได้กระทำการฝ่าฝืนข้อกำหนดสิทธิหรือไม่ หรือมีเหตุผิดนัดใดเกิดขึ้นหรือไม่ ตลอดจนติดตามดูแลให้ผู้ออกหุ้นกู้ปฏิบัติตามหน้าที่ที่ระบุไว้ ในข้อกำหนดสิทธิ และแจ้งผู้ถือหุ้นกู้โดยไม่ชักช้า ซึ่งรวมถึง (แต่ไม่จำกัดเฉพาะ) ดังต่อไปนี้

(1) จัดทำรายงานส่งให้แก่ผู้ถือหุ้นกู้เกี่ยวกับเรื่องสำคัญซึ่งผู้แทนผู้ถือหุ้นกู้ได้ดำเนินการไปตามอำนาจหน้าที่ของผู้แทนผู้ถือหุ้นกู้

(2) แจ้งให้ผู้ถือหุ้นกู้แต่ละรายทราบในกรณีที่ผู้แทนผู้ถือหุ้นกู้ทราบว่าผู้ออกหุ้นกู้ไม่ปฏิบัติตามข้อกำหนดสิทธิ ซึ่งอาจก่อให้เกิดผลกระทบในทางลบอย่างร้ายแรง (ซึ่งรวมถึงกรณีทีเกิดเหตุผิดนัดหรือเหตุการณ์ที่อาจกลายเป็นเหตุผิดนัดตามข้อกำหนดสิทธิด้วย) ไม่ว่าผู้แทนผู้ถือหุ้นกู้จะได้รับแจ้งจากผู้ออกหุ้นกู้ หรือผู้แทนผู้ถือหุ้นกู้ได้ทราบถึงเหตุดังกล่าวเอง รวมทั้งการใด ๆ ที่ผู้แทนผู้ถือหุ้นกู้ได้กระทำลงไปตามอำนาจหน้าที่ ในกรณีที่เกิดเหตุดังกล่าวข้างต้น ตลอดจนผลของการดำเนินการนั้น ๆ ด้วย

(ฉ) ตราบเท่าที่ไม่ขัดต่อกฎหมาย ประกาศ ข้อตกลง สัญญา ระเบียบหรือข้อบังคับใด ๆ ของผู้ออกหุ้นกู้และในกรณีที่ผู้ถือหุ้นกู้ร้องขอ ผู้แทนผู้ถือหุ้นกู้จะอำนวยความสะดวกให้แก่ผู้ถือหุ้นกู้ สามารถเข้าถึง หรือได้รับข้อมูลและรายงานใด ๆ ที่ผู้ออกหุ้นกู้ได้นำส่งให้แก่ผู้แทนผู้ถือหุ้นกู้ตามข้อกำหนดสิทธิ ซึ่งรวมถึง (แต่ไม่จำกัดเฉพาะ) งบการเงิน รายงานประจำปี หรือเอกสารอื่นใดที่เกี่ยวข้องของผู้ออกหุ้นกู้ที่ผู้แทนผู้ถือหุ้นกู้ได้รับมา ณ สำนักงานที่ระบุไว้ของผู้แทนผู้ถือหุ้นกู้ในวันและเวลาทำการของผู้แทน ผู้ถือหุ้นกู้

(ช) ในกรณีที่ผู้แทนผู้ถือหุ้นกู้ขาดคุณสมบัติและไม่สามารถดำเนินการแก้ไขคุณสมบัติของตน ให้ถูกต้องภายใน 60 วันนับจากวันที่ขาดคุณสมบัตินั้น ผู้แทนผู้ถือหุ้นกู้จะต้องแจ้งให้ผู้ออกหุ้นกู้ทราบเป็นหนังสือทันทีที่พ้นระยะเวลาดังกล่าวเพื่อให้ผู้ออกหุ้นกู้เสนอตัวบุคคลที่จะเข้ารับทำหน้าที่เป็นผู้แทนผู้ถือหุ้นกู้แทนตน และจะต้องเรียกประชุมผู้ถือหุ้นกู้ตามข้อ 13.1 (ค) โดยไม่ชักช้า

(ซ) ผู้แทนผู้ถือหุ้นกู้อาจแต่งตั้งที่ปรึกษากฎหมายหรือที่ปรึกษาอื่น ๆ หรือผู้เชี่ยวชาญตามที่จำเป็นเพื่อให้คำปรึกษาแก่ผู้แทนผู้ถือหุ้นกู้หรือผู้ถือหุ้นกู้ ในกรณีที่มีประเด็นทางกฎหมายสำหรับกรณีที่ผู้แทนผู้ถือหุ้นกู้ต้องบังคับชำระหนี้ตามหุ้นกู้ หรือกรณีมีการเสนอขอแก้ไขข้อกำหนดสิทธิหรือขอผ่อนผันเรื่องใด ๆ หรือการให้ความยินยอมที่เกี่ยวข้องกับข้อกำหนดสิทธิ หรือกรณีมีเหตุผิดนัดหรือข้อพิพาทที่อาจเกิดขึ้นอันเกี่ยวเนื่องกับหุ้นกู้หรือข้อกำหนดสิทธิ

(ฌ) ผู้แทนผู้ถือหุ้นกู้มีหน้าที่รับและเก็บรักษาทรัพย์สินซึ่งผู้แทนผู้ถือหุ้นกู้ได้รับไว้แทนผู้ถือหุ้นกู้ทั้งปวง เนื่องจากการปฏิบัติหน้าที่ของผู้แทนผู้ถือหุ้นกู้ รวมทั้งแจกจ่ายทรัพย์สินดังกล่าวให้ผู้ถือหุ้นกู้โดยผู้แทนผู้ถือหุ้นกู้จะต้องแยกบัญชีเงินหรือทรัพย์สินที่เก็บรักษาไว้นั้นออกจากบัญชีอื่น

14.3 ผู้แทนผู้ถือหุ้นกู้จะต้องปฏิบัติหน้าที่ด้วยความซื่อสัตย์สุจริตและระมัดระวังรักษาผลประโยชน์ของผู้ถือหุ้นกู้ตามที่จะพึงคาดหมายได้จากบุคคลที่ประกอบกิจการเป็นผู้แทนผู้ถือหุ้นกู้ แต่ผู้แทนผู้ถือหุ้นกู้ไม่ต้องรับผิดชอบต่อบุคคลใด ๆ สำหรับความเสียหายที่เกิดขึ้นจากการปฏิบัติหน้าที่ของตนโดยเชื่อถือหนังสือรับรองที่ออก โดยกรรมการผู้มีอำนาจของผู้ออกหุ้นกู้ หรือความเห็น คำแนะนำ หรือข้อมูลที่จัดทำโดยผู้เชี่ยวชาญให้แก่ ผู้แทนผู้ถือหุ้นกู้โดยเฉพาะเจาะจง หากเป็นการเชื่อถือด้วยความสุจริต และด้วยความระมัดระวังอันจะพึงคาดหมาย  
  
ได้จากบุคคลที่ประกอบการเป็นผู้แทนผู้ถือหุ้นกู้ แม้จะปรากฏในภายหลังว่าหนังสือรับรอง ความเห็น คำแนะนำ หรือข้อมูลดังกล่าวจะมีข้อบกพร่องหรือไม่เป็นความจริง

14.4 ผู้แทนผู้ถือหุ้นกู้มีสิทธิเรียกให้ผู้ออกหุ้นกู้ชดใช้เพื่อค่าใช้จ่ายใด ๆ ที่ผู้แทนผู้ถือหุ้นกู้ต้องออกใช้ไปเนื่องจากดำเนินการตามข้อกำหนดสิทธิหรือการใช้สิทธิเรียกร้องให้ผู้ออกหุ้นกู้ปฏิบัติตามข้อกำหนดสิทธิ เพื่อประโยชน์ของผู้ถือหุ้นกู้ ซึ่งรวมถึงค่าใช้จ่ายในการดำเนินการทางกฎหมาย และค่าใช้จ่ายในการว่าจ้าง ที่ปรึกษาหรือผู้เชี่ยวชาญด้วย

**15. การแต่งตั้งและเปลี่ยนตัวผู้แทนผู้ถือหุ้นกู้**

15.1 ผู้ออกหุ้นกู้ได้แต่งตั้ง [ระบุชื่อผู้แทนผู้ถือหุ้นกู้] มีที่ตั้งสำนักงานใหญ่อยู่ที่ [•] ซึ่งมีคุณสมบัติครบถ้วน ตามกฎหมายที่เกี่ยวข้องและมีความเป็นอิสระ ให้ทำหน้าที่เป็นผู้แทนผู้ถือหุ้นกู้โดยได้รับความเห็นชอบจากสำนักงาน ก.ล.ต. แล้ว และให้ถือว่าผู้ถือหุ้นกู้ทุกรายยินยอมให้ผู้ออกหุ้นกู้แต่งตั้ง [ระบุชื่อบุคคลที่จะแต่งตั้ง] เป็นผู้แทนผู้ถือหุ้นกู้

15.2 กรณีที่จะต้องทำการเปลี่ยนตัวผู้แทนผู้ถือหุ้นกู้มีดังต่อไปนี้[[48]](#footnote-49)

(ก) ผู้แทนผู้ถือหุ้นกู้ขาดคุณสมบัติและ/หรือ มีผลประโยชน์ขัดแย้งในการปฏิบัติหน้าที่เป็นผู้แทน ผู้ถือหุ้นกู้ ตามหลักเกณฑ์ที่คณะกรรมการกำกับตลาดทุน คณะกรรมการกำกับหลักทรัพย์และตลาดหลักทรัพย์ และสำนักงาน ก.ล.ต. กำหนดและการขาดคุณสมบัตินั้นเป็นเหตุให้สำนักงาน ก.ล.ต. สั่งให้งดเว้นการทำหน้าที่ผู้แทนผู้ถือหุ้นกู้หรือสั่งพักหรือเพิกถอนรายชื่อออกจากบัญชีรายชื่อบุคคลที่มีคุณสมบัติเป็นผู้แทนผู้ถือหุ้นกู้ และ/หรือการเกิดประโยชน์ขัดแย้งขึ้นนั้นไม่ได้รับการผ่อนผันจากสำนักงาน ก.ล.ต.

(ข) ที่ประชุมผู้ถือหุ้นกู้มีมติให้เปลี่ยนตัวผู้แทนผู้ถือหุ้นกู้ เนื่องจากเห็นว่าผู้แทนผู้ถือหุ้นกู้ปฏิบัติหน้าที่ ไม่เหมาะสมหรือบกพร่องต่อหน้าที่

(ค) เมื่อผู้แทนผู้ถือหุ้นกู้ปฏิบัติหน้าที่ฝ่าฝืนข้อกำหนดของสัญญาแต่งตั้งผู้แทนผู้ถือหุ้นกู้หรือข้อกำหนดสิทธิ และการฝ่าฝืนนั้นยังคงไม่ได้รับการแก้ไขให้ถูกต้องภายในระยะเวลา 30 วันนับจากวันที่ ผู้ออกหุ้นกู้ ได้มีหนังสือแจ้งให้ผู้แทนผู้ถือหุ้นกู้ทำการแก้ไข

(ง) ผู้แทนผู้ถือหุ้นกู้บอกเลิกการทำหน้าที่โดยถูกต้องตามวิธีการที่กำหนดไว้ในสัญญาแต่งตั้งผู้แทน ผู้ถือหุ้นกู้

15.3 เมื่อเกิดกรณีที่จะต้องทำการเปลี่ยนตัวผู้แทนผู้ถือหุ้นกู้ ให้ผู้แทนผู้ถือหุ้นกู้หรือผู้ออกหุ้นกู้ดำเนินการ ดังต่อไปนี้

(ก) เรียกประชุมผู้ถือหุ้นกู้ เพื่อให้ลงมติอนุมัติการเปลี่ยนตัวผู้แทนผู้ถือหุ้นกู้และแต่งตั้งบุคคลอื่น ที่เสนอโดยผู้ออกหุ้นกู้เข้าทำหน้าที่ผู้แทนผู้ถือหุ้นกู้แทน หรือ

(ข) ออกหนังสือขออนุมัติเปลี่ยนตัวผู้แทนผู้ถือหุ้นกู้และแต่งตั้งบุคคลอื่นที่เสนอโดยผู้ออกหุ้นกู้ เข้าทำหน้าที่ผู้แทนผู้ถือหุ้นกู้แทนต่อผู้ถือหุ้นกู้ทุกราย ซึ่งหากไม่มีผู้ถือหุ้นกู้ที่ถือหุ้นกู้หรือถือหุ้นกู้รวมกัน เกินกว่าร้อยละ 10 ของหุ้นกู้ที่ยังมิได้ไถ่ถอนทั้งหมดยื่นหนังสือคัดค้านภายในระยะเวลา 30 วันนับจากวัน ที่ผู้ออกหุ้นกู้ออกหนังสือดังกล่าว ให้ถือว่าผู้ถือหุ้นกู้ทั้งหมดอนุมัติ การเปลี่ยนตัวผู้แทนผู้ถือหุ้นกู้เป็นผู้แทน ผู้ถือหุ้นกู้ที่ผู้ออกหุ้นกู้เสนอไว้ในหนังสือแจ้งนั้นแล้ว

ทั้งนี้ ในระหว่างที่ยังไม่มีผู้แทนผู้ถือหุ้นกู้รายใหม่ปฏิบัติหน้าที่ตามข้อกำหนดสิทธิไม่ว่าด้วยเหตุใดก็ตาม ผู้แทนผู้ถือหุ้นกู้รายเดิมจะต้องรับปฏิบัติหน้าที่เช่นเดิมไปพลางก่อนเพื่อรักษาผลประโยชน์ของผู้ถือหุ้นกู้ ตามข้อกำหนดสิทธิ

15.4 การเปลี่ยนตัวผู้แทนผู้ถือหุ้นกู้นี้ ผู้ออกหุ้นกู้จะต้องขอความเห็นชอบจากสำนักงาน ก.ล.ต. ตามประกาศ และกฎหมายที่เกี่ยวข้องและใช้บังคับอยู่ในขณะนั้นด้วย ซึ่งเมื่อผู้ออกหุ้นกู้ได้ดำเนินการเกี่ยวกับการแต่งตั้งผู้แทนผู้ถือหุ้นกู้รายใหม่เรียบร้อยแล้ว ผู้ออกหุ้นกู้จะต้องแจ้งให้ผู้ถือหุ้นกู้ทราบถึงการแต่งตั้งนั้น ภายใน 30 วัน และผู้แทนผู้ถือหุ้นกู้เดิมจะต้องทำการส่งมอบทรัพย์สิน เอกสาร หรือหลักฐานที่เกี่ยวข้องทั้งหมดให้แก่ผู้แทนผู้ถือหุ้นกู้ที่ได้รับแต่งตั้งใหม่โดยเร็ว และจะต้องให้ความร่วมมือกับผู้แทนผู้ถือหุ้นกู้ที่ได้รับแต่งตั้งใหม่อย่างเต็มที่เพื่อให้การดำเนินการตามหน้าที่ของผู้แทนผู้ถือหุ้นกู้ใหม่เป็นไปโดยเรียบร้อย

**16. การแก้ไขเปลี่ยนแปลงข้อกำหนดสิทธิ**

16.1 การแก้ไขเปลี่ยนแปลงข้อกำหนดสิทธิ ต้องได้รับอนุมัติจากผู้ออกหุ้นกู้และที่ประชุมผู้ถือหุ้นกู้ ยกเว้นกรณีการแก้ไขเปลี่ยนแปลงในเรื่องต่าง ๆ ดังต่อไปนี้ ไม่ต้องขออนุมัติจากที่ประชุมผู้ถือหุ้นกู้

(ก) การแก้ไขเปลี่ยนแปลงตามที่กำหนดไว้ในข้อ 14.2(ข)

(ข) การแก้ไขเปลี่ยนแปลงชื่อหุ้นกู้ (ไม่ว่าที่ระบุไว้ในข้อกำหนดสิทธิ แบบของใบหุ้นกู้ หรือใบหุ้นกู้) เพื่อให้เป็นไปตามประกาศคณะกรรมการกำกับตลาดทุนว่าด้วยการขออนุญาตและการอนุญาตให้เสนอขายตราสารหนี้ที่ออกใหม่

(ค) การแก้ไขเปลี่ยนแปลงเพื่อให้ถูกต้องสอดคล้องกับกฎหมาย ระเบียบ ข้อบังคับ หลักเกณฑ์ มาตรฐาน หรือแนวปฏิบัติอื่นใดของหน่วยงานที่มีหน้าที่กำกับดูแล รวมถึงสมาคมตลาดตราสารหนี้ไทยที่ใช้บังคับกับหุ้นกู้

16.2 ผู้ออกหุ้นกู้จะจัดส่งข้อกำหนดสิทธิที่แก้ไขเพิ่มเติมให้ผู้แทนผู้ถือหุ้นกู้ นายทะเบียนหุ้นกู้ และสำนักงาน ก.ล.ต. โดยเร็วภายหลังที่มีการเปลี่ยนแปลงแต่ไม่เกิน 15 วัน นับแต่วันที่มีการแก้ไขเพิ่มเติมข้อกำหนดสิทธิมีผลใช้บังคับและจะจัดส่งให้แก่ผู้ถือหุ้นกู้เมื่อได้รับการร้องขอ

**17. การขอออกใบหุ้นกู้ฉบับใหม่**

หากใบหุ้นกู้ฉบับเก่าสูญหาย ฉีกขาดหรือชำรุดด้วยประการใด ๆ ผู้ถือหุ้นกู้ที่ปรากฏชื่อในสมุดทะเบียน ผู้ถือหุ้นกู้มีสิทธิยื่นคำขอให้นายทะเบียนหุ้นกู้ออกใบหุ้นกู้ฉบับใหม่ โดยจะต้องชำระค่าธรรมเนียมและค่าใช้จ่ายตามสมควรตามที่นายทะเบียนหุ้นกู้กำหนด ในการนี้ นายทะเบียนหุ้นกู้จะต้องออกใบหุ้นกู้ฉบับใหม่ ให้แก่ผู้ถือหุ้นกู้ภายใน [•] วันทำการ นับแต่วันที่นายทะเบียนหุ้นกู้ได้รับคำขอให้ออกใบหุ้นกู้ฉบับใหม่ และเอกสารอื่น ๆ ตามที่นายทะเบียนหุ้นกู้กำหนด และนายทะเบียนหุ้นกู้จะต้องลงบันทึกในสมุดทะเบียน ผู้ถือหุ้นกู้ว่ามีการยกเลิกใบหุ้นกู้ฉบับเก่าด้วย

**18. การติดต่อและการบอกกล่าว**

18.1 เว้นแต่ในกรณีที่ระบุไว้เป็นอย่างอื่นโดยเฉพาะ คำบอกกล่าวอาจจัดส่งทางไปรษณีย์ลงทะเบียน (หรือการส่งโดยวิธีที่เทียบเคียงกัน) หรือทางไปรษณีย์อากาศ (Air Mail) หรือทางโทรสารก็ได้ ทั้งนี้ การติดต่อสื่อสารใด ๆ ระหว่างบุคคลหนึ่งไปยังอีกบุคคลหนึ่งภายใต้ข้อกำหนดสิทธิจะมีผลต่อเมื่อ

(ก) หากเป็นการส่งโดยโทรสาร เมื่อผู้รับได้รับคำบอกกล่าวหรือเอกสารนั้นในรูปแบบที่อ่านหรือเข้าใจได้

(ข) หากเป็นการส่งโดยไปรษณีย์ ให้ถือว่าผู้รับได้รับในวันที่ 3 นับจากวันที่ได้ส่งทางไปรษณีย์ไปยังที่อยู่ของผู้รับในประเทศไทย หรือในวันที่ 7 นับจากวันที่ส่งไปยังที่อยู่ของผู้รับในต่างประเทศ หรือในวันที่ผู้รับได้รับคำบอกกล่าวหรือเอกสารนั้น (แล้วแต่วันใดจะเกิดก่อน)

18.2 การติดต่อผู้แทนผู้ถือหุ้นกู้และผู้ออกหุ้นกู้ ให้เป็นไปดังต่อไปนี้

(ก) คำบอกกล่าวถึงผู้แทนผู้ถือหุ้นกู้จะถือว่าได้ส่งโดยชอบ หากได้ส่งไปยังที่ตั้งสำนักงานใหญ่ของ ผู้แทนผู้ถือหุ้นกู้ตามที่ระบุไว้ในข้อ 15.1

(ข) คำบอกกล่าวหรือเอกสารใด ๆ ถึงผู้ออกหุ้นกู้จะถือว่าได้ส่งโดยชอบ หากได้ส่งไปยังที่อยู่ของ ผู้ออกหุ้นกู้ดังต่อไปนี้ หรือตามที่ผู้ออกหุ้นกู้จะแจ้งการเปลี่ยนแปลงไว้เป็นหนังสือให้แก่ผู้แทนผู้ถือหุ้นกู้

[ระบุที่อยู่ของผู้ออกหุ้นกู้]

18.3 การติดต่อผู้ถือหุ้นกู้ให้เป็นไปดังต่อไปนี้

(ก) คำบอกกล่าวหรือเอกสารใด ๆ ถึงผู้ถือหุ้นกู้จะถือว่าได้ส่งโดยชอบหากได้ส่ง ไปยังที่อยู่ของ ผู้ถือหุ้นกู้ตามที่ระบุไว้ในสมุดทะเบียนผู้ถือหุ้นกู้ หรือในกรณีหุ้นกู้ที่ฝากไว้กับศูนย์รับฝากหลักทรัพย์ ตามที่อยู่ของผู้ถือหุ้นกู้ที่ระบุโดยศูนย์รับฝากหลักทรัพย์

(ข) กรณีมิได้ส่งคำบอกกล่าวให้กับ หรือมีความบกพร่องใด ๆ ในคำบอกกล่าวหรือเอกสารที่ส่งให้กับ ผู้ถือหุ้นกู้รายใดรายหนึ่งโดยเฉพาะ จะไม่มีผลต่อความสมบูรณ์ต่อการส่งคำบอกกล่าวหรือเอกสารใด ๆ อันเกี่ยวเนื่องกับผู้ถือหุ้นกู้รายอื่น

**19. ข้อตกลงอื่น ๆ**

(ก) หากมีข้อความใด ๆ ในข้อกำหนดสิทธินี้ขัดหรือแย้งกับกฎหมาย หรือประกาศ หรือหลักเกณฑ์ใด ๆ ที่มีผลใช้บังคับตามกฎหมายกับหุ้นกู้ ซึ่งรวมถึงหลักเกณฑ์ที่ออกโดยสมาคมตลาดตราสารหนี้ไทยให้ใช้ ข้อความตามกฎหมายหรือประกาศดังกล่าวบังคับกับหุ้นกู้แทนข้อความของข้อกำหนดสิทธิเฉพาะในส่วนที่ขัด หรือแย้งกันนั้น

(ข) การไม่ใช้สิทธิ หรือการใช้สิทธิล่าช้า หรือการใช้สิทธิแต่บางส่วนของฝ่ายใด ไม่ถือว่าเป็นการสละสิทธิ หรือทำให้เสื่อมสิทธินั้น ๆ หรือตัดสิทธิในอันที่จะใช้สิทธิส่วนอื่น ๆ ของฝ่ายนั้น

(ค) การผ่อนผันหรือยกเว้นการปฏิบัติตามข้อกำหนดสิทธิให้แก่ผู้ออกหุ้นกู้เพื่อเหตุแห่งการฝ่าฝืนข้อกำหนดสิทธิประการใด ๆ ไม่ว่าจะกระทำโดยผู้แทนผู้ถือหุ้นกู้หรือโดยมติที่ประชุมผู้ถือหุ้นกู้ที่ได้กระทำ โดยชอบแล้ว ให้ถือว่ามีผลเป็นการผ่อนผันหรือยกเว้นนับแต่ผู้แทนผู้ถือหุ้นกู้ได้บอกกล่าวไปยังผู้ออกหุ้นกู้ ตามวิธีการบอกกล่าวที่กำหนดไว้ในข้อกำหนดสิทธิ โดยให้ถือเสมือนว่าเหตุแห่งการฝ่าฝืนข้อกำหนดสิทธินั้น ๆ ไม่เคยเกิดขึ้น และจะยกเหตุในคราวนั้น ที่ได้มีการผ่อนผันหรือยกเว้นนั้นแล้วขึ้นมาบังคับเอากับผู้ออกหุ้นกู้อีกไม่ได้ เว้นแต่จะได้มีการสงวนสิทธิ์ หรือมีการกำหนดเงื่อนไขหรือเงื่อนเวลาสำหรับการผ่อนผันหรือการยกเว้นนั้นไว้โดยชัดแจ้งและได้แจ้งให้ผู้ออกหุ้นกู้ทราบไปพร้อมกับการบอกกล่าวข้างต้นแล้ว

**20. ผลบังคับของข้อกำหนดสิทธิและกฎหมายที่ใช้บังคับ**

ข้อกำหนดสิทธิจะมีผลใช้บังคับเริ่มในวันที่ออกหุ้นกู้ไปจนถึงวันที่มีการชำระหนี้ตามหุ้นกู้และข้อกำหนดสิทธิครบถ้วนเรียบร้อยแล้ว โดยข้อกำหนดสิทธินี้จะใช้บังคับและตีความตามกฎหมายไทย

**ผู้ออกหุ้นกู้**

[ชื่อบริษัทผู้ออกหุ้นกู้]

โดย \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(ชื่อกรรมการผู้มีอำนาจ)

ประทับตราบริษัท (ถ้ามี)

**เอกสารหมายเลข** [•]

**หลักเกณฑ์ในการประชุมผู้ถือหุ้นกู้[[49]](#footnote-50)**

**1. การเรียกประชุม**

ผู้ออกหุ้นกู้หรือผู้แทนผู้ถือหุ้นกู้ซึ่งประสงค์จะเรียกประชุมผู้ถือหุ้นกู้ แล้วแต่กรณี จะต้องดำเนินการให้ นายทะเบียนหุ้นกู้จัดส่งหนังสือเรียกประชุม[ทางไปรษณีย์ลงทะเบียน][[50]](#footnote-51) ถึงผู้ออกหุ้นกู้หรือผู้แทนผู้ถือหุ้นกู้ (ซึ่งมิได้เป็นผู้ขอให้เรียกประชุม) และผู้ถือหุ้นกู้ ไม่น้อยกว่า 7 วันทำการ (ไม่นับวันที่ส่งหนังสือเรียกประชุมและวันนัดประชุม) ก่อนวันนัดประชุม หนังสือเรียกประชุมผู้ถือหุ้นกู้จะต้องระบุ วัน เวลา สถานที่สำหรับการประชุม วาระการประชุมและผู้ที่ขอให้เรียกประชุม ทั้งนี้ นายทะเบียนหุ้นกู้จะต้องจัดส่งหนังสือเรียกประชุมผู้ถือหุ้นกู้ให้แก่ผู้ถือหุ้นกู้ทุกรายตามรายชื่อและที่อยู่ซึ่งปรากฏในสมุดทะเบียนผู้ถือหุ้นกู้ เมื่อสิ้นเวลาทำการในวันทำการก่อนวันนัดประชุมไม่เกิน 14 วัน

**2. การจัดประชุม**

ผู้ออกหุ้นกู้หรือผู้แทนผู้ถือหุ้นกู้ซึ่งเป็นผู้เรียกประชุมผู้ถือหุ้นกู้ จัดประชุมผู้ถือหุ้นกู้ในรูปแบบการประชุม ที่สถานที่จริง (On-site meeting) หรือแบบผสมที่มีการจัดประชุมทั้งรูปแบบ On-site meeting และรูปแบบการประชุมผ่านสื่ออิเล็กทรอนิกส์ (E-meeting)

**3. ผู้มีสิทธิเข้าร่วมประชุม**

ผู้มีสิทธิเข้าร่วมในการประชุมผู้ถือหุ้นกู้แต่ละครั้งจะประกอบด้วยบุคคลต่าง ๆ ดังต่อไปนี้

(ก) ผู้ถือหุ้นกู้ ผู้ออกหุ้นกู้และผู้แทนผู้ถือหุ้นกู้

(ข) ผู้ถือหุ้นกู้อาจแต่งตั้งให้ผู้ถือหุ้นกู้รายอื่นหรือบุคคลใด ๆ (“**ผู้รับมอบฉันทะ**”) เข้าร่วมประชุมและออกเสียงลงคะแนนแทนตนได้ โดยจัดทำหนังสือมอบฉันทะ ตามแบบที่นายทะเบียนหุ้นกู้กำหนด ซึ่งขอรับได้ ณ สำนักงานใหญ่ของนายทะเบียนหุ้นกู้

(ค) ที่ปรึกษาทางการเงิน ที่ปรึกษากฎหมาย หรือบุคคลซึ่งมีส่วนเกี่ยวข้องกับเรื่องที่ที่ประชุม จะพิจารณาซึ่งได้รับการร้องขอจากผู้ออกหุ้นกู้ และ/หรือผู้แทนผู้ถือหุ้นกู้ให้เข้าร่วมประชุมเพื่อทำการชี้แจงและแสดงความเห็นต่อที่ประชุม

(ง) บุคคลใด ๆ ที่ประธานในที่ประชุมอนุญาตให้เข้าร่วมประชุมในฐานะผู้สังเกตการณ์

**4. องค์ประชุม**

4.1 ในการประชุมผู้ถือหุ้นกู้เพื่อพิจารณาและลงมติในเรื่องต่าง ๆ นอกจากที่กำหนดไว้ในข้อ 7.3 และ 7.4 จะต้องมีผู้ถือหุ้นกู้ตั้งแต่สองรายขึ้นไปซึ่งถือหุ้นกู้เป็นจำนวนรวมกันไม่น้อยกว่าร้อยละ 25 ของหุ้นกู้ที่ยังไม่ได้ไถ่ถอนทั้งหมดเข้าร่วมประชุม จึงจะครบเป็นองค์ประชุม ในกรณีที่การประชุมผู้ถือหุ้นกู้เป็นการประชุมครั้งใหม่ที่เลื่อนมาจากการประชุมครั้งก่อนซึ่งไม่สามารถประชุมได้เนื่องจากขาดองค์ประชุมตามข้อ 4.1 นี้ องค์ประชุมสำหรับการประชุมครั้งใหม่ที่เลื่อนมานี้จะต้องประกอบด้วยผู้ถือหุ้นกู้ตั้งแต่สองรายขึ้นไป ไม่ว่าจะถือหุ้นกู้รวมกันเป็นจำนวนเท่าใดก็ตามเข้าร่วมประชุม

4.2 การประชุมผู้ถือหุ้นกู้เพื่อพิจารณาและลงมติในเรื่องต่าง ๆ ตามที่กำหนดไว้ในข้อ 7.3 จะต้องมี ผู้ถือหุ้นกู้ตั้งแต่สองรายขึ้นไปซึ่งถือหุ้นกู้เป็นจำนวนรวมกันไม่น้อยกว่าร้อยละ 50 ของหุ้นกู้ที่ยังไม่ได้ไถ่ถอนทั้งหมดเข้าร่วมประชุม จึงจะครบเป็นองค์ประชุม ในกรณีที่การประชุมผู้ถือหุ้นกู้เป็นการประชุมครั้งใหม่ ที่เลื่อนมาจากการประชุมครั้งก่อนซึ่งไม่สามารถประชุมได้เนื่องจากขาดองค์ประชุมตามข้อ 4.2 นี้ องค์ประชุมสำหรับการประชุมครั้งใหม่ที่เลื่อนมานี้จะต้องประกอบด้วยผู้ถือหุ้นกู้ตั้งแต่สองรายขึ้นไปซึ่งถือหุ้นกู้เป็นจำนวนรวมกันไม่น้อยกว่าร้อยละ 20 ของหุ้นกู้ที่ยังไม่ได้ไถ่ถอนทั้งหมดเข้าร่วมประชุม

4.3 การประชุมผู้ถือหุ้นกู้เพื่อพิจารณาและลงมติในเรื่องต่าง ๆ ตามที่กำหนดไว้ในข้อ 7.4 จะต้องมี ผู้ถือหุ้นกู้ตั้งแต่สองรายขึ้นไปซึ่งถือหุ้นกู้เป็นจำนวนรวมกันไม่น้อยกว่าร้อยละ 66 ของหุ้นกู้ที่ยังไม่ได้ไถ่ถอน ทั้งหมดเข้าร่วมประชุม จึงจะครบเป็นองค์ประชุม ในกรณีที่การประชุมผู้ถือหุ้นกู้เป็นการประชุมครั้งใหม่ ที่เลื่อนมาจากการประชุมครั้งก่อนซึ่งไม่สามารถประชุมได้เนื่องจากขาดองค์ประชุมตามข้อ 4.3 นี้ องค์ประชุมสำหรับการประชุมครั้งใหม่ที่เลื่อนมานี้จะต้องประกอบด้วยผู้ถือหุ้นกู้ตั้งแต่สองรายขึ้นไป ซึ่งถือหุ้นกู้เป็นจำนวนรวมกันไม่น้อยกว่าร้อยละ 20 ของหุ้นกู้ที่ยังไม่ได้ไถ่ถอนทั้งหมดเข้าร่วมประชุม

**5. ประธานในที่ประชุม**

ผู้แทนผู้ถือหุ้นกู้หรือบุคคลที่ได้รับมอบหมายจากผู้แทนผู้ถือหุ้นกู้จะทำหน้าที่เป็นประธานในที่ประชุม ในกรณีที่ผู้ที่จะทำหน้าที่ประธานไม่มาประชุม เมื่อล่วงเวลานัดไปแล้วถึง 45 นาทีให้ที่ประชุมลงมติเลือก ผู้ถือหุ้นกู้รายหนึ่งเป็นประธานในที่ประชุม

**6. การเลื่อนประชุม**

6.1 ในการประชุมผู้ถือหุ้นกู้ไม่ว่าครั้งใด หากปรากฏว่าเมื่อล่วงเวลานัดไปแล้วถึง 45 นาที ยังมีผู้ถือหุ้นกู้

เข้าร่วมประชุมไม่ครบเป็นองค์ประชุม ประธานในที่ประชุมจะต้องสั่งเลิกประชุม โดย

(ก) ในกรณีที่ผู้ออกหุ้นกู้หรือผู้แทนผู้ถือหุ้นกู้เป็นผู้เรียกประชุม ให้ประธานในที่ประชุมเลื่อน การประชุมผู้ถือหุ้นกู้ไปประชุมในวัน เวลา และสถานที่ซึ่งประธานกำหนด โดยวันนัดประชุมใหม่จะต้องอยู่ภายในระยะเวลาไม่น้อยกว่า 7 วัน แต่ไม่เกิน 14 วัน นับจากวันนัดประชุมเดิม ทั้งนี้ เว้นแต่ ผู้ออกหุ้นกู้และผู้แทนผู้ถือหุ้นกู้จะตกลงกันให้ไม่มีการเรียกประชุมใหม่ นอกจากนี้ เรื่องที่พิจารณาและลงมติในที่ประชุมครั้งใหม่จะต้องเป็นเรื่องเดิมที่อาจพิจารณาได้โดยชอบในการประชุมครั้งก่อนเท่านั้น

(ข) ในกรณีที่ผู้ถือหุ้นกู้เป็นผู้ร้องขอให้เรียกประชุม จะไม่มีการเรียกประชุมใหม่ตามที่กำหนดไว้ใน (ก)

(ค) ในกรณีที่การประชุมซึ่งขาดองค์ประชุมนี้เป็นการประชุมที่ได้เรียกประชุมเนื่องจากการประชุม ในครั้งก่อนขาดองค์ประชุม จะไม่มีการเรียกประชุมใหม่ตามที่กำหนดไว้ใน (ก)

6.2 นายทะเบียนหุ้นกู้จะต้องจัดส่งหนังสือเรียกประชุมสำหรับการประชุมครั้งใหม่ที่จะจัดขึ้น เนื่องจาก การประชุมครั้งก่อนขาดองค์ประชุมให้แก่ผู้ออกหุ้นกู้ ผู้แทนผู้ถือหุ้นกู้และผู้ถือหุ้นกู้ตามรายชื่อและที่อยู่ ซึ่งได้เคยจัดส่งหนังสือเรียกประชุมผู้ถือหุ้นกู้ให้ในครั้งที่ขาดองค์ประชุมนั้นทุกราย ภายในระยะเวลาไม่น้อยกว่า 3 วัน ก่อนวันนัดประชุมครั้งใหม่(ไม่นับวันที่ส่งหนังสือเรียกประชุมและวันนัดประชุม) โดยหนังสือเรียกประชุม ผู้ถือหุ้นกู้จะต้องระบุวัน เวลา สถานที่สำหรับการประชุม วาระการประชุม และองค์ประชุมที่ต้องการสำหรับการประชุมครั้งใหม่

**7. มติของที่ประชุม**

7.1 การลงมติในเรื่องต่าง ๆ ของที่ประชุมผู้ถือหุ้นกู้ ให้ตัดสินโดยการชูมือหรือลงคะแนนเสียงตามที่ประธานในที่ประชุมกำหนด ซึ่งผู้ถือหุ้นกู้แต่ละรายจะมีคะแนนเสียงเท่าจำนวนหุ้นกู้ที่ตนถืออยู่ โดยให้ถือว่าหุ้นกู้หนึ่งหน่วยมีหนึ่งเสียง ในกรณีที่คะแนนเสียงเท่ากัน ให้ประธานในที่ประชุมมีคะแนนเสียงชี้ขาด (ทั้งกรณี การลงมติโดยการชูมือและลงคะแนนลับ) เพิ่มจากคะแนนเสียงที่ประธานในที่ประชุมอาจมีในฐานะที่ตน เป็นผู้ถือหุ้นกู้ หรือผู้รับมอบฉันทะ

7.2 มติของที่ประชุมผู้ถือหุ้นกู้ในเรื่องต่าง ๆ นอกจากที่กำหนดไว้ในข้อ 7.3 และ 7.4 จะต้องเป็นมติ โดยคะแนนเสียงข้างมากไม่น้อยกว่าร้อยละ 50 ของจำนวนเสียงทั้งหมดของผู้ถือหุ้นกู้ซึ่งเข้าร่วมประชุม และออกเสียงลงคะแนน

7.3 มติของที่ประชุมผู้ถือหุ้นกู้ในเรื่องต่าง ๆ ต่อไปนี้จะต้องเป็นมติโดยคะแนนเสียงข้างมากไม่น้อยกว่าร้อยละ 66 ของจำนวนเสียงทั้งหมดของผู้ถือหุ้นกู้ซึ่งเข้าร่วมประชุมและออกเสียงลงคะแนน[[51]](#footnote-52)

(ก) การแก้ไขเปลี่ยนแปลงข้อกำหนดสิทธิซึ่งไม่เกี่ยวข้องกับเรื่องต่าง ๆ ที่กำหนดไว้ในข้อ 7.4

(ข) การเปลี่ยนตัวผู้แทนผู้ถือหุ้นกู้ และการแต่งตั้งบุคคลใดเป็นผู้แทนผู้ถือหุ้นกู้รายใหม่

(ค) การเปลี่ยนแปลงวัตถุประสงค์การใช้เงินที่มีนัยสำคัญตามที่กำหนดไว้ในข้อ 7.3 (ก) (2)

7.4 มติที่ประชุมผู้ถือหุ้นกู้ในเรื่องต่าง ๆ ต่อไปนี้จะต้องเป็นมติโดยคะแนนเสียงข้างมากไม่น้อยกว่า  
ร้อยละ 75 ของจำนวนเสียงทั้งหมดของผู้ถือหุ้นกู้ซึ่งเข้าร่วมประชุมและออกเสียงลงคะแนน[[52]](#footnote-53)

(ก) การชำระหนี้ตามหุ้นกู้ด้วยการแปลงสภาพหุ้นกู้เป็นหุ้น หุ้นกู้อื่น หรือทรัพย์สินอื่นของผู้ออก  
หุ้นกู้หรือบุคคลใด ๆ

(ข) การแก้ไขวันครบกำหนดไถ่ถอนหุ้นกู้ หรือวันครบกำหนดชำระเงินไม่ว่าจำนวนใด ๆ ตามหุ้นกู้

(ค) การลด ยกเลิก หรือเปลี่ยนแปลงแก้ไขจำนวนเงินต้น ดอกเบี้ย และ/หรือเงินจำนวนอื่นใดที่  
ค้างชำระหรือที่จะต้องจ่ายตามหุ้นกู้

(ง) การเปลี่ยนแปลงสกุลเงินตราของเงินไม่ว่าจำนวนใด ๆ ที่จะต้องชำระตามหุ้นกู้

(จ) การแก้ไขเปลี่ยนแปลงหลักเกณฑ์ในการประชุมผู้ถือหุ้นกู้ในส่วนที่เกี่ยวกับองค์ประชุม (ข้อ 4) และมติของที่ประชุม (ข้อ 7)

(ฉ) การแก้ไขเปลี่ยนแปลงข้อกำหนดสิทธิเพื่อให้สามารถดำเนินการในเรื่องใดเรื่องหนึ่งตามข้อ (ก) ถึง (จ) ข้างต้น

7.5 ผู้ถือหุ้นกู้รายใดมีส่วนได้เสียเป็นพิเศษในเรื่องใด จะไม่มีสิทธิออกเสียงลงคะแนนในเรื่องนั้น ๆ

**8. รายงานการประชุมผู้ถือหุ้นกู้**

ผู้แทนผู้ถือหุ้นกู้จะต้องจัดทำรายงานการประชุมผู้ถือหุ้นกู้ให้ประธานในที่ประชุมครั้งนั้นลงนามรับรองภายใน [•] วันนับจากวันประชุมและเก็บรักษาต้นฉบับไว้ รวมทั้งจัดให้มีสำเนาเพื่อให้ผู้ถือหุ้นกู้ตรวจสอบได้ ณ สำนักงานใหญ่ของผู้แทนผู้ถือหุ้นกู้ในวันและเวลาทำการของผู้แทนผู้ถือหุ้นกู้

**เอกสารหมายเลข** [•]

**แบบของใบหุ้นกู้**

**เอกสารหมายเลข** [•]

**สาระสำคัญของสัญญาค้ำประกัน**

**เอกสารหมายเลข** [•]

**สาระสำคัญของสัญญาหลักประกัน**

1. เลือกใช้ข้อความในข้อกำหนดสิทธินี้เฉพาะที่เกี่ยวข้องสำหรับกรณีการออกและเสนอขายหุ้นกู้ในลักษณะโครงการ (Medium Term Note) ให้ระบุข้อความให้ชัดเจนว่าเป็นหุ้นกู้รุ่นใดหรือหุ้นกู้ทุกรุ่นภายใต้โครงการ เช่น เหตุผิดนัดและผลของการเกิดเหตุผิดนัด การประชุมผู้ถือหุ้นกู้ การแต่งตั้งและเปลี่ยนแปลงผู้แทนผู้ถือหุ้นกู้ (ถ้ามี) หลักเกณฑ์การประชุมผู้ถือหุ้นกู้ เป็นต้น [↑](#footnote-ref-2)
2. ข้อกำหนดสิทธินี้ใช้สำหรับหุ้นกู้ชนิดระบุชื่อผู้ถือ หากเป็นหุ้นกู้ชนิดอื่น จะต้องมีการแก้ไขข้อความในส่วนที่ใช้เฉพาะหุ้นกู้ชนิดระบุชื่อผู้ถือให้เหมาะสมก่อน [↑](#footnote-ref-3)
3. ต้องเป็นชื่อเรียกเฉพาะเพื่อประโยชน์ในการอ้างอิงถึงหุ้นกู้ที่เสนอขาย ซึ่งจะต้องแสดงถึงปีที่ครบกำหนดไถ่ถอนและลักษณะพิเศษของหุ้นกู้ เช่น การมีหลักประกันหรือมีผู้ค้ำประกัน เป็นต้น (ถ้ามี) ไว้โดยชัดเจน [↑](#footnote-ref-4)
4. เป็นไปตามกฎหมายและข้อบังคับของผู้ออกหุ้นกู้ [↑](#footnote-ref-5)
5. ระบุชื่อสัญญาอื่น ๆ ที่เกี่ยวข้อง เช่น สัญญาหลักประกัน สัญญาค้ำประกัน ฯลฯ ด้วย (ถ้ามี) [↑](#footnote-ref-6)
6. ในกรณีที่ข้อความที่จะต้องทำความตกลงกันเพิ่มเติม เช่น ข้อความในข้อ 5 ข้อ 6 ข้อ 7 และข้อ 8 ของข้อกำหนดสิทธิ มีคำจำกัดความนอกจากที่ปรากฏอยู่นี้ ให้เพิ่มคำจำกัดความดังกล่าวไว้ในข้อ 1 นี้ด้วย [↑](#footnote-ref-7)
7. อาจเลือกกำหนดนิยามของบริษัทย่อยเพิ่มเติมได้ เช่น ให้บริษัทย่อยหมายรวมถึงเฉพาะบริษัทย่อยที่ประกอบธุรกิจหลัก หรือบริษัทย่อย ที่การประกอบธุรกิจมีนัยสำคัญต่อฐานะทางการเงินและผลการดำเนินงานของผู้ออกหุ้นกู้ เป็นต้น ทั้งนี้ ให้สอดคล้องต่อลักษณะโครงสร้างและการดำเนินงานของบริษัท [↑](#footnote-ref-8)
8. วันชำระดอกเบี้ยในแต่ละงวดให้เป็นวันที่เดียวกันหรือ ณ วันสิ้นเดือน ยกเว้นวันชำระดอกเบี้ยในงวดสุดท้าย ซึ่งวันชำระดอกเบี้ยในงวดสุดท้ายให้เป็นวันที่เดียวกับวันไถ่ถอนตราสารหนี้ [↑](#footnote-ref-9)
9. ใช้สำหรับกรณีตราสารหนี้ที่มีการจ่ายดอกเบี้ยแบบลอยตัว รวมถึงตราสารหนี้ที่มีการจ่ายดอกเบี้ยแบบลอยตัวซึ่งมีการใช้อัตราดอกเบี้ยมากกว่า 1 อัตรา และวันกำหนดอัตราดอกเบี้ยจะต้องเป็นวันล่วงหน้าก่อนวันเริ่มต้นของงวดดอกเบี้ยอย่างน้อย 2 วันทำการ ถ้าเป็นกรณี ตราสารหนี้ที่มีการจ่ายดอกเบี้ยแบบคงที่ ให้ใช้คำนิยาม ดังนี้

   “วันที่มีการกำหนดอัตราดอกเบี้ยที่จะใช้ในการคำนวณดอกเบี้ยที่ผู้ออกหุ้นกู้จะต้องชำระให้แก่ผู้ถือหุ้นกู้ ซึ่งได้แก่ วันทำการที่ [•] ล่วงหน้า ก่อนวันเริ่มต้นคำนวณดอกเบี้ย]”

   [↑](#footnote-ref-10)
10. ใช้สำหรับกรณีตราสารหนี้ที่มีการจ่ายดอกเบี้ยแบบลอยตัวซึ่งมีการใช้อัตราดอกเบี้ยมากกว่า 1 อัตรามาคำนวณสำหรับการจ่ายดอกเบี้ย ในแต่ละงวด โดยต้องกำหนดวันเริ่มต้นคำนวณดอกเบี้ยแต่ละอัตราเป็นวันที่เดียวกันหรือ ณ วันสิ้นเดือน [↑](#footnote-ref-11)
11. ระบุลักษณะพิเศษของหุ้นกู้ (ถ้ามี) [↑](#footnote-ref-12)
12. ถ้าเป็นหุ้นกู้ซึ่งผู้ออกหุ้นกู้มีสิทธิไถ่ถอนก่อนวันครบกำหนดไถ่ถอนหุ้นกู้ ให้เปลี่ยนข้อความในส่วนนี้เป็นดังต่อไปนี้

    “และผู้ออกหุ้นกู้มีสิทธิไถ่ถอนหุ้นกู้ก่อนวันครบกำหนดไถ่ถอนหุ้นกู้ได้ภายใต้เงื่อนไขตามข้อ [•]” [↑](#footnote-ref-13)
13. สัญญาแต่งตั้งนายทะเบียนหุ้นกู้จะต้องกำหนดหน้าที่ของนายทะเบียนหุ้นกู้ตามข้อ 3 นี้ไว้ให้ชัดเจนด้วย [↑](#footnote-ref-14)
14. หลักเกณฑ์การกำหนดวันปิดสมุดทะเบียนผู้ถือหุ้นกู้ของสมาคมตลาดตราสารหนี้ไทย มีดังนี้

    (1) กรณีหุ้นกู้ระยะยาวที่มีงวดการจ่ายดอกเบี้ยแต่ละงวดตั้งแต่ 3 เดือนขึ้นไป กำหนดให้ปิดสมุดทะเบียนล่วงหน้า 14 วันก่อนวันกำหนดชำระดอกเบี้ย

    (2) กรณีหุ้นกู้ระยะยาวที่มีงวดการจ่ายดอกเบี้ยแต่ละงวดน้อยกว่า 3 เดือน กำหนดให้ปิดสมุดทะเบียนล่วงหน้า 10 วันก่อนวันกำหนดชำระดอกเบี้ย

    (3) กรณีหุ้นกู้ระยะสั้นที่กำหนดให้มีวันปิดสมุดทะเบียนกำหนดให้ปิดสมุดทะเบียนล่วงหน้า 10 วันก่อนวันกำหนดชำระดอกเบี้ย สำหรับหุ้นกู้ระยะสั้น ที่มีอายุน้อยกว่า 10 วัน กำหนดให้มีวันปิดสมุดทะเบียนไม่เกินอายุของหุ้นกู้ [↑](#footnote-ref-15)
15. ประกาศสำนักงานคณะกรรมการกำกับหลักทรัพย์และตลาดหลักทรัพย์ว่าด้วยหลักเกณฑ์และวิธีการในการจัดให้มีทะเบียนผู้ถือหลักทรัพย์และการลงทะเบียนการโอนหลักทรัพย์ [↑](#footnote-ref-16)
16. ระหว่างเวลาปิดสมุดทะเบียนผู้ถือหุ้นกู้อาจกำหนดให้มีการพักการโอนหุ้นกู้หรือไม่ก็ได้ จึงสามารถเลือกใช้ข้อความใดข้อความหนึ่งก็ได้ [↑](#footnote-ref-17)
17. ต้องพิจารณาให้สอดคล้องกับข้อสัญญาในส่วนที่ว่าด้วยสิทธิไถ่ถอนหุ้นกู้ก่อนวันครบกำหนดไถ่ถอนหุ้นกู้ด้วย [↑](#footnote-ref-18)
18. กำหนดจำนวนวันตามธรรมเนียมปฏิบัติที่เกี่ยวข้อง [↑](#footnote-ref-19)
19. ถ้าเป็นหุ้นกู้ด้อยสิทธิ ให้เปลี่ยนข้อความในส่วนนี้เป็นดังต่อไปนี้

    “มีสิทธิในการได้รับชำระหนี้ด้อยกว่าสิทธิในการได้รับชำระหนี้ของเจ้าหนี้สามัญเมื่อเกิดกรณีดังต่อไปนี้

    (1) ผู้ออกหุ้นกู้ถูกพิทักษ์ทรัพย์ หรือถูกศาลพิพากษาให้ล้มละลาย หรือ

    (2) มีการชำระบัญชีเพื่อการเลิกบริษัท หรือ

    (3) [ระบุกรณีอื่นที่ผู้ออกหุ้นกู้ได้รับความเห็นชอบจากสำนักงาน ก.ล.ต. ให้กำหนด]” [↑](#footnote-ref-20)
20. ใช้เฉพาะกรณีหุ้นกู้แปลงสภาพ [↑](#footnote-ref-21)
21. การกำหนดหน้าที่ตามข้อ 7.2 และ 7.3 คู่สัญญาจะต้องพิจารณากำหนดขอบเขต รายละเอียดของหน้าที่แต่ละประการให้เหมาะสมกับ ลักษณะการประกอบกิจการของผู้ออกหุ้นกู้เป็นรายกรณี [↑](#footnote-ref-22)
22. วัตถุประสงค์ของการกำหนดหน้าที่ข้อนี้เพื่อให้ผู้ถือหุ้นกู้มั่นใจได้ว่าผู้ออกหุ้นกู้จะไม่เปลี่ยนแปลงประเภทธุรกิจเป็นอย่างอื่นซึ่งผู้ถือหุ้นกู้ อาจไม่ประสงค์ที่จะลงทุนในหุ้นกู้นั้น หากผู้ออกหุ้นกู้ประกอบธุรกิจนั้นแต่แรก ดังนั้น ข้อสัญญานี้จึงตั้งอยู่บนพื้นฐานหลักสุจริตระหว่างคู่สัญญา อย่างไรก็ดี ในการออกหุ้นกู้อาจต้องพิจารณาความเหมาะสมของข้อสัญญาและอาจแก้ไขเพิ่มเติมเพื่อให้เหมาะสมกับลักษณะเฉพาะของ ผู้ออกหุ้นกู้แต่ละราย เช่น อาจกำหนดนิยามของกิจการหลักเพื่อให้ครอบคลุมและยืดหยุ่นเพียงพอในกรณีที่ผู้ออกหุ้นกู้มีบริษัทในเครือ หรือ เป็นหนึ่งในเครือธุรกิจอื่น ๆ หรืออาจกำหนดกลไกเพิ่มเติมเพื่อรองรับหากจำเป็นต้องมีการประกอบธุรกิจอื่นนอกเหนือจากธุรกิจหลัก ณ วันออกหุ้นกู้ เป็นต้น [↑](#footnote-ref-23)
23. ในกรณีที่ผู้ออกหุ้นกู้เป็นนิติบุคคลที่ไม่ใช่บริษัทจดทะเบียนในตลาดหลักทรัพย์ อย่างน้อยจะต้องกำหนดให้เฉพาะงบการเงินประจำปีล่าสุด และสำเนางบการเงินประจำปีที่มีการแก้ไขเพิ่มเติมเท่านั้นที่ต้องได้รับการตรวจสอบและแสดงความเห็นโดยผู้สอบบัญชี [↑](#footnote-ref-24)
24. กำหนดให้สอดคล้องกับประเภทของอัตราส่วนทางการเงินและปัจจัยที่ใช้ในการคำนวณตามที่กำหนดไว้ในข้อ 7.2 (ธ) [↑](#footnote-ref-25)
25. ใช้เฉพาะกรณีผู้ออกหุ้นกู้ประกอบธุรกิจโดยการถือหุ้นในบริษัทอื่น (Holding Company) โดยมีบริษัทย่อยเป็นผู้ประกอบธุรกิจหลัก [↑](#footnote-ref-26)
26. ใช้เฉพาะกรณีตราสารหนี้ที่มีการจ่ายดอกเบี้ยแบบลอยตัว [↑](#footnote-ref-27)
27. ใช้เฉพาะกรณีการเสนอขายหุ้นกู้ต่อประชาชนเป็นการทั่วไป หรือที่เป็นการเสนอขายหุ้นกู้ด้อยสิทธิ หรือหุ้นกู้ที่ครบกำหนดไถ่ถอนเมื่อมีการเลิกบริษัท [↑](#footnote-ref-28)
28. ข้อกำหนดด้านการเงิน (Financial Covenants) จะต้องมีลักษณะทั่วไป ดังนี้

    (1) ตัวแปร (Ratio) ทุกตัวจะมีนิยามและสูตรการคำนวณและรอบระยะเวลาบัญชีที่ใช้ในการคำนวณกำหนดไว้โดยชัดแจ้งและสามารถเข้าใจได้ตรงกัน

    (2) งบการเงินที่ใช้อ้างอิงจะต้องเป็นงบการเงินที่ผ่านการตรวจสอบหรือสอบทานจากผู้สอบบัญชีที่ได้รับความเห็นชอบจากสำนักงาน ก.ล.ต. และจัดทำตามข้อกำหนดของหน่วยงานทางการซึ่งเป็นผู้กำกับดูแลการประกอบธุรกิจโดยตรงของผู้ออกหุ้นกู้ หรือตามข้อกำหนดของกระทรวงพาณิชย์ แล้วแต่กรณี

    (3) มีการกำหนดวิธีการและระยะเวลาในการแจ้งข้อมูลให้แก่ผู้ถือหุ้นกู้และผู้ที่เกี่ยวข้องทราบถึงการฝ่าฝืนข้อกำหนดอย่างชัดเจนและบังคับได้ [↑](#footnote-ref-29)
29. (1) องค์ประชุมประกอบด้วย ผู้ถือหุ้นกู้จำนวน 2 รายขึ้นไปซึ่งถือหุ้นกู้รวมกันไม่น้อยกว่า 50% ของจำนวนหุ้นกู้ที่ยังไม่ไถ่ถอนทั้งหมด สำหรับการประชุมครั้งใหม่ที่เลื่อนมาจากการประชุมครั้งก่อนที่ไม่สามารถประชุมได้เนื่องจากขาดองค์ประชุม ให้องค์ประชุมครั้งใหม่ประกอบด้วยผู้ถือหุ้นกู้จำนวน 2 รายขึ้นไป ซึ่งถือหุ้นกู้รวมกันไม่น้อยกว่า 20% ของจำนวนหุ้นกู้ที่ยังไม่ไถ่ถอนทั้งหมด

    (2) มติดังกล่าวต้องได้รับคะแนนเสียงข้างมากไม่น้อยกว่า 66% ของจำนวนเสียงทั้งหมดของผู้ถือหุ้นกู้ที่เข้าร่วมประชุมและออกเสียงลงคะแนน [↑](#footnote-ref-30)
30. ในกรณีที่เป็นการออกและเสนอขายตราสารหนี้ด้อยสิทธิ (subordinated debt) ข้อสัญญานี้จะไม่สามารถนำมาใช้ได้เนื่องจากขัดกับสภาพของหนี้ด้อยสิทธิ และต้องตัดข้อสัญญานี้ออก [↑](#footnote-ref-31)
31. ถ้าไม่ใช่หุ้นกู้แปลงสภาพให้ตัดความในส่วนนี้ (เป็นไปตามประกาศคณะกรรมการกำกับตลาดทุนว่าด้วยการขออนุญาต และการอนุญาตให้  
    เสนอขายหุ้นกู้ที่ออกใหม่) [↑](#footnote-ref-32)
32. ถ้าไม่ใช่หุ้นกู้แปลงสภาพให้ตัดความในส่วนนี้ (เป็นไปตามประกาศคณะกรรมการกำกับตลาดทุนว่าด้วยการขออนุญาตและการอนุญาตให้ เสนอขายหุ้นกู้ที่ออกใหม่) [↑](#footnote-ref-33)
33. หน้าที่ของผู้ออกหุ้นกู้ตามข้อ 7 นี้เป็นส่วนที่ผู้ออกหุ้นกู้และผู้ที่เกี่ยวข้องจะต้องทำความตกลงกันโดยคำนึงถึงสถานะของผู้ออกหุ้นกู้ ความคาดหวังของผู้ลงทุน ลักษณะพิเศษของหุ้นกู้ (ถ้ามี) ธรรมเนียมปฏิบัติ รวมทั้งประกาศ ข้อบังคับ และกฎหมายที่เกี่ยวข้อง นอกจากนี้ ในกรณีที่จำเป็น ผู้ที่เกี่ยวข้องอาจพิจารณากำหนดให้หน้าที่กระทำการหรืองดเว้นกระทำการมีผลใช้บังคับไปถึงนิติบุคคลที่มีความเกี่ยวข้องกับผู้ออกหุ้นกู้ด้วยก็ได้ [↑](#footnote-ref-34)
34. กรณีที่เป็นการกำหนดอัตราดอกเบี้ยแบบลอยตัว ให้ใช้อัตราอ้างอิงตามเกณฑ์ดังต่อไปนี้

    (1) กรณีอัตราดอกเบี้ยอ้างอิงเป็นอัตราดอกเบี้ยเงินฝาก และเงินให้สินเชื่อของธนาคารพาณิชย์ และอัตราดอกเบี้ยอ้างอิงอื่นที่มีลักษณะเดียวกัน เช่น อัตราดอกเบี้ยเงินฝากประจำ อัตราดอกเบี้ยเงินกู้ MLR, MOR, MRR ให้ใช้อัตราดอกเบี้ยอ้างอิงดังกล่าว ณ วันที่กำหนดนั้น

    (2) กรณีอัตราดอกเบี้ยอ้างอิงมีการเปลี่ยนค่าเป็นรายวัน เช่น THBFX, BIBOR ให้ใช้อัตราดอกเบี้ยอ้างอิงดังกล่าวที่กำหนด ณ เวลา 11.00 น. ของวันทำการที่กำหนดดอกเบี้ย [↑](#footnote-ref-35)
35. อัตราดอกเบี้ยจะเป็นไปตามที่กำหนดไว้เมื่อทำการเสนอขายหุ้นกู้ ส่วนเรื่องการคำนวณดอกเบี้ยและวันกำหนดชำระดอกเบี้ยนั้น จะต้องกำหนด โดยคำนึงถึงธรรมเนียมปฏิบัติที่เกี่ยวข้องและตามหลักเกณฑ์ที่กำหนดโดยสมาคมตลาดตราสารหนี้ไทย ทั้งนี้ในกรณีที่วันกำหนดชำระดอกเบี้ยงวดใด ตรงกับวันหยุดทำการ ให้เลื่อนเป็นวันทำการถัดไป โดยจะคำนวณดอกเบี้ยถึงวันที่กำหนดไว้เดิมเท่านั้น แต่หากเป็นกรณีวันไถ่ถอน ตราสารหนี้ตรงกับวันหยุดทำการให้เลื่อนเป็นวันทำการถัดไปโดยคำนวณดอกเบี้ยรวมจำนวนวันที่เลื่อนออกไปด้วยโดยใช้เกณฑ์ 1 ปีมี 365 วัน [↑](#footnote-ref-36)
36. หากต้องการกำหนดให้มีการคิดดอกเบี้ยบนดอกเบี้ย จะต้องกำหนดข้อความเพิ่มเติมตามที่ตกลงกันโดยถูกต้องตามกฎหมาย [↑](#footnote-ref-37)
37. ระบุเงื่อนไขสำหรับกรณีชำระคืนเงินต้นบางส่วนด้วย โดยคำนึงถึงธรรมเนียมปฏิบัติที่เกี่ยวข้อง [↑](#footnote-ref-38)
38. ระบุเงื่อนไขสำหรับกรณีชำระคืนเงินต้นบางส่วนด้วย โดยคำนึงถึงธรรมเนียมปฏิบัติที่เกี่ยวข้อง [↑](#footnote-ref-39)
39. ตามมาตรฐานที่กำหนดโดยสมาคมตลาดตราสารหนี้ไทย ในกรณีที่วันกำหนดชำระดอกเบี้ยงวดใดตรงกับวันหยุดทำการ ให้เลื่อนเป็นวันทำการถัดไป โดยจะคำนวณดอกเบี้ยถึงวันที่กำหนดไว้เดิมเท่านั้น แต่หากเป็นกรณีวันไถ่ถอนตราสารหนี้ตรงกับวันหยุดทำการให้เลื่อนเป็นวันทำการถัดไปโดยคำนวณดอกเบี้ยรวมจำนวนวันที่เลื่อนออกไปด้วยโดยใช้เกณฑ์ 1 ปีมี 365 วัน [↑](#footnote-ref-40)
40. หากราคาไถ่ถอนหุ้นกู้มิใช่เงินต้นตามมูลค่าหุ้นกู้ หรือจะมีการทยอยชำระเงินต้น ให้ระบุให้สอดคล้องกับที่กำหนดไว้เมื่อทำการเสนอขายหุ้นกู้ [↑](#footnote-ref-41)
41. ใช้เฉพาะกรณีที่ผู้ออกหุ้นกู้มีสิทธิไถ่ถอนหุ้นกู้ก่อนวันครบกำหนดไถ่ถอนหุ้นกู้ โดยระบุข้อความเพิ่มเติมดังนี้ *“ทั้งนี้ ผู้ออกหุ้นกู้จะแจ้งความจำนง ในการใช้สิทธิขอไถ่ถอนหุ้นกู้ก่อนกำหนดให้ผู้ถือหุ้นกู้ทุกรายทราบล่วงหน้าไม่น้อยกว่า 30 วันก่อนวันไถ่ถอนหุ้นกู้ก่อนกำหนดนั้น (Call Date)”* [↑](#footnote-ref-42)
42. ใช้เฉพาะกรณีที่ผู้ถือหุ้นกู้มีสิทธิขอให้ผู้ออกหุ้นกู้ไถ่ถอนหุ้นกู้ก่อนวันครบกำหนดไถ่ถอนหุ้นกู้ โดยระบุข้อความเพิ่มเติมดังนี้ *“ทั้งนี้ ผู้ถือหุ้นกู้จะแจ้งความจำนงในการขอให้ผู้ออกหุ้นกู้ทำการไถ่ถอนหุ้นกู้ก่อนกำหนดให้ผู้ออกหุ้นกู้ทราบล่วงหน้าไม่น้อยกว่า 30 วันก่อนวันไถ่ถอนหุ้นกู้ (Put Date)*” [↑](#footnote-ref-43)
43. เป็นข้อกำหนดขั้นต่ำ ผู้ออกหุ้นกู้สามารถระบุเหตุการณ์อื่น ๆ ตามที่ตกลงกัน [↑](#footnote-ref-44)
44. ประกาศคณะกรรมการกำกับตลาดทุนว่าด้วยคุณสมบัติของผู้แทนผู้ถือหุ้นกู้ และการกระทำตามอำนาจหน้าที่ของผู้แทนผู้ถือหุ้นกู้ กำหนดให้ต้องดำเนินการเรียกร้องค่าเสียหายภายใน 90 วันเว้นแต่ข้อกำหนดสิทธิจะกำหนดไว้เป็นอย่างอื่น [↑](#footnote-ref-45)
45. ระบุการบังคับตามสัญญาอื่น ๆ ที่เกี่ยวข้อง เช่น สัญญาหลักประกัน สัญญาค้ำประกัน ฯลฯ ด้วย (ถ้ามี) [↑](#footnote-ref-46)
46. ระบุการบังคับตามสัญญาอื่น ๆ ที่เกี่ยวข้อง เช่น สัญญาหลักประกัน สัญญาค้ำประกัน ฯลฯ ด้วย (ถ้ามี) [↑](#footnote-ref-47)
47. ระบุเหตุการณ์อื่น ๆ ตามที่ตกลงกัน [↑](#footnote-ref-48)
48. ระบุเหตุการณ์อื่น ๆ ตามที่ตกลงกัน [↑](#footnote-ref-49)
49. ผู้ออกหุ้นกู้สามารถกำหนดรายละเอียดต่าง ๆ ได้ โดยคำนึงถึงธรรมเนียมปฏิบัติที่เกี่ยวข้อง [↑](#footnote-ref-50)
50. เปลี่ยนแปลงตามที่ตกลงกัน [↑](#footnote-ref-51)
51. ระบุเรื่องอื่น ๆ ตามที่ตกลงกัน [↑](#footnote-ref-52)
52. ระบุเรื่องอื่น ๆ ตามที่ตกลงกัน [↑](#footnote-ref-53)